Komentari na "Ispovest Lalatovića o optužbama o drogi: Da li bih bio ovako lep da bilo šta koristim?" - Telegraf.rs\n27/02/20 | 08:46 ≫ 08:48\nIspovest Lalatovića o optužbama o drogi: Da li bih bio ovako lep da bilo šta koristim?\nTrener Vojvodine otvorio dušu na brojne optužbe i izjavu Milorada Kosanovića "da se naduvao i prolupao"\n27. februar 2020 | 14:20\n,,dali bih bio ovako lep da nesto koristim...'', eee ko zna sta ti vidis u ogledalu?\n27. februar 2020 | 12:46\ngdje se dimi onda znaj da ima i vatre...pa arzmisli dal su samo price...haha da se ne znamo..aaaa\n27. februar 2020 | 12:18\nGlodari a šta mislite da pitamo mateusa,branu ilića,boju,asprogenisa,dmitrovića?\n27. februar 2020 | 12:10\nZiveo Lalatovic i Pablo Eskobar.. ;) :) :)\n27. februar 2020 | 10:43\n27. februar 2020 | 10:23\n27. februar 2020 | 10:20\nШто би Лалат рекао, овога ми крста. 😂+\n27. februar 2020 | 10:19\nSvako lice blista kad je roba čista\nKad si već takav otvoren i ne plašiš se nikog, zašto ne dovorši započeto, rekao si u nišu da ćeš reći sve što znaš o namještanju\n27. februar 2020 | 12:15\nČim lotar mateus objasni navode iz svoje knjige\n27. februar 2020 | 10:18\nja bi lalata za selektora ! ozb trener i car...pozdrav brate\n27. februar 2020 | 10:06\nOnoga ti krsta sve ces reci Ali ne rece do kraja nista onoga ti krsta Bez dlake na jeziku jesi ali sta bi ko namesta sto ne rece\n27. februar 2020 | 10:38\na sta i da je rekao?!!!vasi rekose svasta i napisase i knjigu o tome ,pa nikom nista\n27. februar 2020 | 10:04\nAko tako ne izgledaju drogirani ja onda stvarno ne znam kako izgledaju?\n27. februar 2020 | 12:28\nBas tako kao ti, kada se pogledas u ogledalo.\n27. februar 2020 | 10:03\n27. februar 2020 | 09:45\n27. februar 2020 | 09:40\nTrener koji nema internacionalno iskustvo. Trenira klubove po ling long ligi i kao deo ovog kokezinog sistema dozvoljava sebi da govori i radi sta hoce. Krstivoje nikad samo zvezdu nije pobedio kao trener.\n27. februar 2020 | 09:35\n27. februar 2020 | 09:19\nMrtva trka sa Pizonom ko moze servilni biti prema CZ.\n27. februar 2020 | 09:08\nLalatović kada bi davao odmerene i sportske izjave kada bi izbegavao da provocira protivničke navijače tada nikom nebi na pamet palo da mu bilo šta dobacuje i skandura. Za sve je sam kriv neka radi svoj posao kako najbolje zna i neka pazi ßta izjavljuje tada biće poštovan od navijača. Lalatović treba da zna da svaki trener i funkcioner ima porodicu pa ih niko ne vredja.\n27. februar 2020 | 09:34\nMozda si u pravu ali ne skroz, huligani po utakmicama vredjaju porodice trenera, igraca... itd.. Kako mogu sebi klosari da daju za pravo da vredjaju clanove porodica... Neka vredjaju trenera, igrace, sudije.... to je uvek bilo... Ali porodice, to je sasvim nesto drugo...\n27. februar 2020 | 09:02\nNapravi test kao krištof daum i pokazi javnosti\n27. februar 2020 | 09:01\n27. februar 2020 | 12:17\n27. februar 2020 | 08:55\nDruze ti ne znas onda kako izgleda lep muskarac\n27. februar 2020 | 08:49\nOvaj je kralj,hahah\n27. februar 2020 | 09:20\nSpotom za pesmu "Blago onom ko te ne sanja" grupa "Alisa" najavljuje obeležavanje 35 godina rada\nAleksandar iz Jagodine i Metju iz Čikaga su pacijenti na Sajmu: Uslovi dobri, zadovoljni smo negom\nČak 40 od 49 evakuisanih ljudi iz doma u Splitu ima korona virus, čekaju se rezultati za još četvoro\nFilmska pljačka u Meksiku: Razbojnici pokrali zlato iz rudnika pa pobegli avionom\nAflekova cica u sceni seksa bez cenzure! Svi oduševljeno komentarišu: "Konačno prirodne grudi..."


Jazz em Agosto 2017: Obrigada very much | Jazzin.rs\nJazz em Agosto 2017: Obrigada very much\nKvalitetan program, vrhunska organizacija, ljubazno osoblje i predivan prirodni ambijent plus obiman besplatni prateći program\nMesto: Lisabon, Portugalija / Datum: 30.7-6.8.2017. / Foto: Gulbenkian Música_Petra Cvelbar\nOvaj tekst nastaje godinu i dva meseca od prvog ozbiljnog razmatranja odlaska u Lisabon (Portugal) na festival Jazz em Agosto. Imajući u vidu da se po koncepciji i organizaciji razlikuje od uobičajenih džez festivala, za dolazak iz Srbije bilo je potrebno malo više strateškog planiranja, ali i para.\nLisabonski festival Jazz em Agosto najpoznatiji je džez festival u Portugalu, i traje neverovatnih 10 dana! Održava se početkom avgusta i konceptualno više podseća na programe “muzičkih letnjih večeri”, koji se organizuju u toku letnjih meseci u većim gradovima u Srbiji. Svake večeri, u okviru glavnog festivalskog repertoara, na programu je jedan koncert s početkom u 21.30, pod “vedrim” nebom u muzejskom amfiteatru. Takođe, na programu je i nekoliko manjih, besplatnih koncerata (uglavnom solo i duo) koji se održavaju u nešto ranijem terminu od 18.30, u jednoj od koncertnih dvorana.\nMuzej kao organizator festival savremene muzike\nOrganizator festivala Jazz em Agosto je Gulbenkian Musica, poseban sektor Fondacije Gulbenkian, u okviru koje posluje i veliki istoimeni muzej (Museu Calouste Gulbenkian) u čijem se prostoru (letnjem amfiteatru i dvorani) festival održava. Fondacija je osnovana na zahtev britanskog biznismena i filantropa jermenskog porekla, Calouste Gulbenkiana, godinu dana nakon njegove smrti (1956) i od tada uspešno promoviše umetnost, obrazovanje, nauku i dobročinstvo.\nFestival Jazz em Agosto 2017 je 34. po redu festivalsko izdanje! U okviru deset festivalskih dana organizatori su uspeli da naprave dobar balans između savremene džez produkcije i veterana avangardnog i fri džeza , kao i da predstave dobar izbor iz najnovije, savremene džez produkcije “sa obe strane Atlantika”, nudeći lisabonskoj publici pregršt razloga za sveža razmišljanja na temu džeza.\nDžez, priroda, mačke i avioni\nSmešten u centralnom delu muzejskog kompleksa Gulbenkian, letnji amfiteatar (po slobodnoj proceni) prima 800-1000 posetilaca. Sagrađen od betona i kamena, ušuškan između visokih stabala različitog četinarskog i listopadnog drveća, amfiteatar u večernjim satima postaje zaklon od upornog lisabonskog vetra koji duva sa okeana. Zahvaljujući takvom okruženju, zvuk “ostaje u publici”, ne rasipajući se na okolne ulice.\nS obzirom da je ceo muzejski kompleks sagrađen tako da podseća na zelenu oazu usred moderne betonske četvrti Lisabona, neretko ćete imati priliku da pre koncerta, a u samoj blizini scene, pratite igru mačke i mačića na travi, gledate posetioce dok hrane patke na obližnjem jezercetu ili posmatrate ptice na krošnjama koje vas okružuju. Uljuljkani u tako prijatnom ambijentu, okruženi koncertnom binom bez reklamnih panoa (čija raskoš dolazi do izražaja kada se upale scenska svetla i obasjaju travu i lišće), doživećete potpuni šok odmah na početku koncerta: amfiteatar preleću avioni sa obližnjeg lisabonskog aerodroma! Potrebno je da prođe nekoliko koncerata i festivalskih dana, da biste se navikli na mnogobrojna “sletanja i poletanja”, koja se dešavaju u gotovo pravilnom vremenskom intervalu od 5 minuta.\nU neuspelom pokušaju da zaboravim aktivnosti u vazdušnom prostoru i koncentrišem se “samo” na muziku, protekao je nastup francuskog Coax Orhcestra. Ono malo pažnje usmerene na binu i muzičare uverilo me je i da je bend bio dekoncentrisan (moguće iz istog razloga kao i ja). Prisutna publika je takođe rezervisano “primila” svirku, iako je tekst u najavnoj brošuri obećavao dobar post-moderni miks džeza, progresiv roka, fanka i filmske muzike. Taj “post- moderni miks” izgubio se u nepotrebno dugačkim fank i “elevator music” pasažima bez ikakve dekonstrukcije i rekonstrukcije.\nGitarista i osnivač Coax Orchestra, Julien Desprez, nešto se bolje pokazao na solo koncertu ranije tog dana, predstavljajući svoj novi projekat “Acapulco Redux”. Zamišljen više kao performans, “Acapulco Redux” nastao je u saradnji Despreza i koreografa Georgyja Edeleina i inspirisan je filozofijom Tristana Garsije, sa ciljem da istraži odnos između zvuka i tela uz korišćenje originalnog dizajna svetlosnih efekata.\nVeć sledeće večeri, 31. jula, Peter Broetzmann i Heather Leigh uspeli su da “zakuju” poglede publike na scenu, zahvaljujući bliskoj i intimnoj razmeni emocija koja se odigravala tokom čitavog koncerta između ovo dvoje vrsnih umetnika. Heather Leigh je mlada američka muzičarka koja krči sebi put ka afirmaciji sarađujući sa etabliranim muzičarima poput Broetzmanna, Chrisa Corsana, Thurstona Moora. Broetzmann je, s druge strane, saradnjom sa Heather na prošlogodišnjem albumu “Ears are filled with Wonder” (snimljenom na susretu u Krakovu) “dobio” opušteniji, smireniji ton, sa više lirskih i meditativnih pasaža.\nViše od same muzike opčinio me je njihov kolegijalni odnos na sceni. Dok jedno od njih dvoje solira, drugi se u potpunosti prepušta uživanju. Brotzmann je u više navrata zaneseno klimao glavom i smešio se sa vidnim odobravanjem, dok je Heather sa pažnjom zainteresovanog “novajlije” upijala sve Brotzmannove solo deonice. Na kraju koncerta, dok su se poklanjali, Brotzmann ju je poljubio očinski u čelo, kao znak duboke zahvalnosti za uspešan nastup. Bio je to dobar koncert koji je najavio seriju odličnih svirki u narednim festivalskim danima.\nHeather Leigh i Peter Broetzman\nPotpisnica ovih redva najviše je uživala u koncertima Suzane Santos Silve i njenog sastava Life and other Transient Storms, Sudo Quarteta i Larry Ochsovog benda The Fictive Five.\nSuzana Santos Silva je trubačica poreklom iz Porta, danas nastanjena u Stokholmu. Prema njenim rečima, imala je strahovitu tremu jer je prvi put nastupala na festivalu Jazz em Agosto pred domaćom publikom i poznanicima. Njenom sam se koncertu posebno radovala, s obzirom da mi je nastup sa pijanistkinjom Kajom Draksler u Studiju 6 Radio Beograda u okviru Nova Festivala, bio jedan od najboljih koncerata prošle godine.\nLife and other Transiet Storms najavljen je kao skandinavski kvartet Suzane Santos Silve, koji neguje slobodnu improvizaciju inspirisanu prirodom i životom (u širem smislu). Nakon jednosatnog koncerta potpuno slobodne forme (u istom duhu nastalo je i njihovo prošlogodišnje izdanje za Cleen Feed Records) Suzana Santos Silva “izmamila” je prve ovacije publike i prvi bis od početka festivala. Posebno zanimljiva bila je intenzivna razmena sirove energije između Suzane i Lotte Anker, dve duvačice na tradicionalno muškim instrumentima (truba, saksofon).\nSuzane Santos Silve & Life and other Transient Storms\nJoelle Leandre (kontrabas) jedna je od mojih omiljenih muzičarki savremene evropske scene, te sam se koncertu Sudo Quarteta posebno radovala mesecima pre dolaska na festival. U Joellinu sviračku tehniku zaljubila sam se na Artacts Festivalu u Sankt Johanu u Tirolu (Austrija), a posebno me je privukla lakoća sa kojom svira – kao da se igra sa instrumentom.\nSudo Quartet neguje prepoznatljiv muzički izraz evropske škole džez avangarde, sa snažnim kamernim nabojem. U sat vremena, koliko je trajao koncert, uspeli su da razdrmaju statičnu publiku; ljudi su povremeno dobacivali i uzdisali, aplaudirali nakon svake solo bravure, njihali se na sedištima. Bubnjar Paul Lovens označio bi kraj većini improvizacija posebno “dramatičnim” sviračkim gestovima. Iskusna četvoročlana ekipa ludo se zabavljala na sceni, dok je Joelle u svom maniru veselo “pevušila” uz kontrabas. Uvek me iznova oduševi njen neposredan odnos sa publikom: u pauzama obavezno nešto komentariše i objašnjava, zadirkuje publiku, zbija šale na svoj i račun kolega iz benda. Njeni nastupi (kao uostalom i nastup Sudo Quarteta na festivalu Jazz em Agosto) su inventivni, razigrani, maštoviti – baš kao i ona sama.\nOsme po redu festivalske večeri, 4. avgusta, nastupio je saksofonista Larry Ochs sa sastavom The Fictive Five. Koncert je promovisao niz kompozicija sa istoimenog albuma snimljenog 2015. godine, inspirisanih delima vizuelnog umetnika Williama Kentridga i filmskih reditelja Wima Wendersa i Kelly Reichardta. Ochs je u kratkom izlaganju dao i uputstva za tumačenje njegovih kompozicija, savetujući publici da zamisli “imaginarne pejzaže i predivnu prirodu”.\nČim su se muzičari “postavili” u polukrug tako da mogu da se vide jedni druge, Ochs je klimanjem glave dao znak za početak svirke. U tom maniru protekao je i ostatak nastupa: Larry Ochs komunicirao je sve vreme sa članovima benda. The Fictive Five zvučali su impresivno! Sve kompozicije izvedene su besprekorno, muzičari usvirani i sigurni u sebe, superiorni u toku svojih solo deonica. Posebni podsticaj od Ochsa dobio je mladi, ali već etablirani i od kritike cenjeni trubač Nate Wooley, kako bi što bolje pokazao svoj izvanredni svirački talenat.\nLarry Ochs & The Fictive Five\n“Obrigado very much“\nPublika je, s druge strane, najbolje dočekala starog znanca trubača Davea Douglasa i njegov sastav High Risk, zvezdu udarnog vikend programa, koji je nekoliko puta nastupao na festivalu. Kao muzičar koji kontinuirano menja fokus muzike koju komponuje i izvodi, Daglas je i ovog puta počastio publiku novim projektom u okviru kojeg je elektronika ta koja određuje osnovni muzički narativ, na tragu njegovog prethodnog elektro-projekta Keystone . Na festivalu je nastupila znatno izmenjena postava u odnosu na studijsko izdanje. Umesto sada već prezauzetog Marka Giuliane na bubnjevima, pravo otkrovenje na ovom koncertu bio je mladi Ian Chang, dok je mesto elektronike zauzeo mladi i još uvek anonimni gitarista Rafiq Bhatia. Kako to već biva, Douglasovi bendovi su sjajna afirmacija za mladiće koji stasaju u nove bendlidere.\nOsećajući se kao kod kuće, Douglas se pred kraj koncerta poprilično raspričao, evocirajući uspomene na prethodne nastupe u Lisabonu. Na samom kraju pred bis, izvinio se prisutnima “u ime američkog naroda i svoje ime, zbog sramnog ponašanja predsednika Trampa”, izazivajući dodatne ovacije kod publike. Moje simpatije izmamio je uzvikom “Obrigado very much”, nespretnom kombinacijom portugalskog “hvala” i engleskog “veoma mnogo”.\nU okviru 34. festivala Jazz em Agosto održano je ukupno 14 koncerata. Pored gore pomenutih sastava, nastupili su i drugi bendovi i izvođači, poput Stevea Lehmana i Davida Thorna, Starlite Motela, Human Feela i drugih (line-up: https://gulbenkian.pt/jazzemagosto/en/programme/).\nUkoliko razmišljate o poseti ovom festival, potrebno je da znate sledeće: Jazz em Agosto će vas raspametiti kvalitetom programa, u minut tačnom organizacijom koncerata, ljubaznim odnosom osoblja, predivnim prirodnim ambijentom i besplatnim pratećim koncertima. Ako ste uz džez, poput mene, još i zaljubljenik u kulturni turizam, Lisabon će vas u poptunosti omađijati. S druge strane, ono što može predstavljati izazov je dužina trajanja festivala (10 dana) koja nije budžet frendli za putnike iz Srbije. Avionske karte za Portugal su još uvek skupe, a uz dvanaestodnevni smeštaj i ishranu, treba uračunati i dodatnih 100 evra za komplet festivalskih ulaznica, kao i minimum isto toliko za druge obilaske kulturnih, istorijskih i prirodnih lepota Lisabona i okoline.\nTagovi: Dave Douglas, Jazz em Agosto, Peter Brötzmann


PC Press » PC #184 | Canon PowerShot S100\nPC #184 | Nenad Veljković\nUzimajući aparat u ruke odmah osetite solidnu strukturu tela koja se nije mnogo promenila od prethodnog modela. Pozadi, na mestu palca desne ruke smešteno je malo i gumirano zadebljanje koje, sa sličnim grebenom sa prednje strane, potpomaže sigurnom pridržavanju mase od skoro 200 grama. Malo drugačija raspodela kontrola uslovljena je ubacivanjem tastera za direktan pristup video-režimu na zadnjem panelu. Na isključenom aparatu dominira kontrolni prsten oko objektiva kome se, tasterom na zadnjem panelu (Ring func), mogu pridodavati određene funkcije – najkorisnija je funkcija kontrole ISO vrednosti. Inače, pomenuti taster je kod prethodnog modela S95 bio na gornjem panelu pa se često dešavalo, po forumskim pričama, da su ga korisnici zamenjivali za ON/OFF taster koji se nalazio u blizini. Sada se na tom vršnom mestu nalazi ravna površina sa GPS jedinicom ispod.\nNa gornjem panelu smešten je i kružni PASM točkić sa uobičajenim režimima rada. Postojanje kontrole video-režima na pomenutom točkiću samo je naizgled nepotrebno s obzirom na postojanje tastera na poleđini za direktan video-pristup. Dupla komanda je zapravo dobro i logično mesto za promenu u 16:9 video-aspekt. Na levoj strani gornje površine nalazi se još i interni blic koji u početni položaj dolazi iskakanjem iz ležišta. Iskakanje je automatsko u Auto i Scene režimima, odnosno aktivira se manuelno u PASM modovima.\nNa prednjoj strani neposredno ispod okidača nalaze se dve male rupice stereo mikrofona. Ugrađeni GPS omogućava geotagovanje fotografija u toku snimanja, kao i praćenje kretanja bez obzira na to da li snimate ili ne (logger), čime vam omogućava kasniji pregled putanje u nekom od Google aplikacija.\nSuština ipak leži u senzoru koji je razvio upravo Canon, i to drugom po redu ikada implementiranom u jednu kompakt kameru (posle PowerShot SX1 IS). Tehnologija po kojoj je izrađen slična je onoj primenjenoj kod EOS DSLR aparata i uključuje on‑chip uklanjanje šuma i mikrosočiva koja pokrivaju površinu veću od samog senzora kako bi što bolje prikupili raspoloživo rubno svetlo. Rezultat je redukovaniji šum i povećan dinamički opseg. Unapređen je i četvorokanalni sistem očitavanja senzora pa je i kontinuirano snimanje povećano na 2,3 (0,9 fps kod S95) snimka u sekundi za RAW i 8 snimaka u JPEG formatu.\nVideo-režim podržava pun HD format u H.264 kompresiji uz koji možete koristiti i optički zum. Moramo posebno pohvaliti i rezultate Slow motion snimanja (640×480 /120fps). Na kraju spomenimo da je HDMI konektor CEC kompatibilan, što vam omogućava da slike pregledate i oslanjajućio se na daljinac televizora.\nKao malu primedbu naveli bismo to što se u internom HDR režimu ponekad dešava da tri snimka ne budu dovoljno dobro uravnata. Ne smatramo još dovoljno ozbiljnim dosadašnje implementacije internih HDR sistema, pa ovome ne bismo pridavali veći značaj – u svakom slučaju, Canon PowerShot S100 je vredan kandidat za novogodišnju kupovinu, ukoliko se njegova cena uklapa u budžet.\nZa još jednu uspešnu godinu


MyCity » Windows » problem sa konekcijom kad ukljucim pc\nPoslao: 13 Avg 2012 19:47\nkad upalim kompjuter nemam konekciju. onda ga restartujem i sve je u redu- internet funkcionise.ukuci su priklucena 4 kompa i 1 lap top koji je preko wireless-a i samo ja moram da restartujem kop da bih imao net.\nKorisnici trenutno na forumu: aramis s, darkangel, djboj, djurdjija, doktor1964, Dorcolac, Drug pukovnik, Duh sa sekirom, eighty-one, gile58, goxin, GrM, Kožedub, krunomiletic5, Milan A. Nikolic, ninareflex, pavlo2, pein, powSrb, Rakenica, renoje2, RJ, robertino2, ruma, samsung, Sirius, VP3987


Jemenski pobunjenici dronovima napali saudijsko naftno polje - Index.ba\nJemenski pobunjenici dronovima napali saudijsko naftno polje\nBIHAMK – Zbog odrona na putu Fojnica-Kiseljak obustavljen saobraćaj\nField prenio čestitku kraljice Elizabete za Dan državnosti BiH\nBosnić odabrao 12 Zmajeva za meč sa Češkom\nJemenska pobunjenička grupa Huti u subotu je tvrdila da je izvela napade dronovima na naftno polje u jugoistočnoj Saudijskoj Arabiji, prenosi Anadolu Agency.\nGovoreći na televiziji Al-Masirah, koja je pod kontrolom Huta, portparol pobunjenika Yehia Sarie rekao je da je šiitska grupa izvela deset udara bespilotnim letjelicama na naftno polje i rafineriju Shaybah, u blizini granice s Ujedinjenim Arapskim Emiratima (UAE).\nNapad je opisao kao “najveći u dubini Saudijske Arabije“ od početka vazdušne kampanje koalicije pod vodstvom Saudijaca u Jemenu 2015. godine.\nSaudijska državna televizija objavila je u subotu da je požar na ogromnom naftnom i plinskom polju pod kontrolom, nakon napada bespilotnom letjelicom za koji su odgovornost preuzeli jemenski pobunjenici Huti.\nPrethodni članakPlutajuća fontana krasi Miljacku\nNaredni članakVelež ostvario prvu pobjedu\nU toku je sjednica Općinskog vijeća Konjic, a kako saznajemo jednoglasno je usvojen zaključak kojim Općinsko vijeće poziva Poreznu...\nJerlagić, bivši direktor EPBiH: Ostavili smo 300 miliona maraka na računu, iza nas...


Dunja Golubović - Humanitarna fondacija "Budi human - Aleksandar Šapić"\nprikuplja novčana sredstva za Dunju Golubović (2016).\nDunja je rođena u osmom mesecu trudnoće, kada je pri rođenju prebačena na neonatologiju gde je ustanovljeno da boluje od Hipertonusa. Nakon dva meseca je puštena kući, a kasnije je upućena u Specijalnu bolnicu za cerebralnu paralizu i razvojnu neurologiju.\nDunja ima spazam mišića, ne sedi samostalno i ne hoda. Nakon brojnih i iscrpljujućih vežbi, postepen rad i upornost daju jako male rezultate. Dunja je veselo i uporno dete. Živi sa majkom koja nije u mogućnosti da priušti novac za njeno dalje lečenje, fizikalne terapije i operacije kako bi mogla da načini svoj prvi korak i da ima bezbrižno detinjstvo poput njenih drugara.\nNeophodna su sredstva za Dunjinu prvu operaciju, za medikamente, ortopedska pomagala, terapije, preglede kao i za putne troškove.\nZa Dunjine prve korake! Budimo humani!\nSlanjem SMS poruke: Upišimo 744 i pošaljimo SMS na 3030\nSlanjem SMS poruke iz Švajcarske: Upišimo human744 i pošaljimo SMS na 455\nUplatom na dinarski račun: 160-555334-49\nUplatom na devizni račun: 00-540-0004301.2


Skupa setva: Cene đubriva neprekidno rastu | Novosadski informativni portal 021\nSkupa setva: Cene đubriva neprekidno rastu\nOva setva pšenice, po svoj prilici, biće jedna od skupljih i po cenama repromaterijala baca u senku cenu kilograma pšenice koja je u petak na Produktnoj berzi Novi Sad bila 30 dinara.\nZemljoradnici još prave tačnu računicu koliko će koštati setva, žaleći se u prvom redu na cenu veštačkog đubriva i goriva, piše Dnevnik. Svi su se uglavnom snabadeli repomaterijalom tako što su zadužili seme i đubrivo kod kooperanata, dok su za kupovinu goriva podigli bankarske kredite.\nU Zadružnom savezu Vojvodine istakli su da je mineralno đubrivo i duplo skuplje nego prošle godine i da cene veštaka neprekidno rastu.\n– Đubrivo uvozimo iz Rusije, Mađarske, Hrvatske, Rumunije i, zbog cene gasa koja raste, đubrivo iz dana u dan menja cenu. U zavisnosti od forulacije, đubrivo košta i 600 evra po toni, a u zavisnosti od hraniva u zemlji za setvu pšnice treba do 350 kilograma đubriva po hektaru - kaže stručni savetnik za poljoprivrednu proizvodnju u Zadružnom savezu Vojvodine Petar Rodić.\nAgrarni savez Srbije napravio je račun po kojem je ova setva skuplja za 15 odsto po jutru, ali bez uračunate arende, amortizacije i rada zemljoradnika.\nPo rečima predsednika Saveza Nenada Manića, setva jutra pšenice koštaće 31.690 dinara. Na sve to, naglasio je, dolaze još i cena arende ili zakupa, koja zbog manjih prinosa ove godine nije poskupela, a te cene su različite u svakom području.\n- Kilogram semenske pšenice je 80 dinara, a po jutru treba 130 kilograma, što je 10.400 dinara. Na jutro pšenice dolazi 250 kilograma veštačkog đubriva. Cena veštaka je 65 dinara kilogram, što znači da taj trošak iznosi 16.250 dinara i za 30 litara nafte po jutru po ceni od 168 dinara treba još dodati 5.040 dinara - naveo je Manić za Dnevnik.\nPo rečima poljoprivrednika Miroslava Kiša iz Subotice, poljoprivrednici su se uglavnom ranije snabdeli repromaterijalom, pa su malo i uštedeli, jer se cene menjaju svakodnevno. Ipak, mnogi će zbog visokih cena štedeti i neće se dosledno držati svega što je potrebno da se posao obavi valjano.\nKiš kaže da nije pravio računicu, ali smatra da će ga sigurno hektar setve izaći bar 500 evra.\n– Ne vredi da pravim račun jer zemlju moram raditi - naveo je ovaj poljoprivrednik, rekavši da će dosta zemljoradnika posejati dorađeno seme.\nUzgajivači živine u Srbiji u strahu da će morati da zatvaraju farme\n12.10.2021\t• 19:56\nSeljaci stalno kukaju. Idite u dvorista, malo koji nema John Deer od 300000 evra. Prosle godine troskovi 500 evra po hektaru kukuruza, bruto zarafa 2000 evra, neto zarada 1500 evra. Ranijih godina su bili srecni kad im je ostajalo neto 500 evra po hektaru.\n10.10.2021\t• 15:27\nMa nista nije poskupelo,to se vama cini!\n10.10.2021\t• 10:52\nSeljaci nisu sejali doradjeno seme psenice ni kada su bili u mnogo boljoj situaciji.\nU Južnobačkom okrugu za vikend 32 udesa, isključeno 29 vozača\nU periodu od 26. do 28. novembra, na području Južnobačkog okruga, dogodile su se 32 saobraćajne nezgode, u kojima je jedna osoba poginula, četiri osobe su teško, a 24 lakše povređene.\nBrojne nezakonite i bizarne odredbe nalaze su u dokumentima koje su kineske i vijetnamske kompanije dale na potpis vijetnamskim radnicima Linglonga.\nPreporučena smena predsednice opštine Kovin, bratu iz budžeta dodelila 4,2 miliona dinara\nAgencija za borbu protiv korupcije dala je preporuku za razrešenje sa javne funkcije Sanje Petrović, predsednice opštine Kovin, objavljeno je u Službenom glasniku.\nNovosadska firma kupila imovinu Kulskih štofova za 60 miliona dinara\nNovosadski "Žito-trezor" doo kupio je za 60,4 miliona dinara imovinu "Kulskih štofova" AD u stečaju.\nI sledeće nedelje prikupljanje krvi po mestima širom Vojvodine, ovo su lokacije\nMigrant ubijen tokom tuče u Kikindi, sedmorica povređena\nZrenjanin: Privedeni članovi SSP jer su pokušali da blokiraju članove SNS da odu u Beograd\nStranka slobode i pravde (SSP) zatražila je danas da građani koji su privedeni u Zrenjaninu, od kojih su većina članovi te stranke, budu pušteni na slobodu.\nInicijativa za socijalna i ekonomska prava A 11 saopštila je da su dobili informaciju da je kompanija Linglong pojedinim radnicima iz Vijetnama ponovo uzela pasoše.\nVlasnik jedne preduzetničke radnje iz Subotice uhapšen je zbog sumnje da je u periodu od oktobra 2018. do novembra 2021. godine oštetio budžet Srbije za više od 12,65 miliona dinara.\nApel na meštane Vrbasa da ne spaljuju lišće, "Komunalac" ga odnosi od 4. decembra\nJKP "Komunalac" je najavio da će akcija prikupljanja lišća i biljnog otpada biti organizovana od 4. do 10. decembra.\nSubotica dobila spomenik Kralju Petru I Karađorđeviću\nSpomenik kralju Petru I Karađorđeviću postavljen je ispred zgrade "Jadrana" u Subotici.


Novi kadrovi: DANAS U DOB-u POČINJE NOVO IZDANJE FESTIVALA BOSIFEST\nDANAS U DOB-u POČINJE NOVO IZDANJE FESTIVALA BOSIFEST\nOd 5. do 7. juna u Domu omladine Beograda održaće se BOSIFEST, međunarodni filmski festival osoba sa invaliditetom, jedini te vrste u jugoistočnoj Evropi, koji se ove godine po četvrti put održava u Srbiji u organizaciji Hendi Centra Koloseum.\nNa velikom platnu će i ove godine biti prikazan veliki broj filmova - kako u takmičarskom, tako i u revijalnom delu. Do sada je u okviru BOSIFEST-a prikazano preko 140 filmskih ostvarenja, koji se bave tematikom života osoba sa invaliditetom ili su njihovi autori osobe sa invaliditetom. Pored prikazivanja filmova, BOSIFEST nudi i prateće programe u vidu radionica, panel diskusija i okruglih stolova.\nSa programom se možete upoznati ovde: http://www.domomladine.org/filmovi/bosifest-2013/\nPosted by Zoran Jankovic at 10:10 AM


kultura | Biznis i Finansije\n08/05/2018 - 12:19 in Milutin Mitrović, Slajder\nJoš 2004. godine pisao sam u listu Ekonomist (taj i takav nedeljnik ne postoji više ni na internetu), pod naslovom “Antologija prostakluka”, o knjizi…\nU situaciji kada se za kulturu godišnje izdvaja samo 0,68 odsto državnog budžeta a smisao pozorišta se svodi na rasprave da li glumci treba da se pojavljuju nagi na sceni iako mnogi od njih imaju važnijih, egzistencijalnih problema, formirala se nezavisna…\nNova aplikacija za informisanje o kulturnim dešavanjima: Mladi za mlade\n14/10/2017 - 09:35 in Posle 5, Slajder\nDesetoro studenata napravilo je mobilnu aplikaciju sa sveobuhvatnim informacijama o kulturnim dešavanjima u Beogradu, koja je za kratko vreme postala veoma popularna. Njen uspeh i podrška za širenje poslovanja mladom timu istovremeno su se pokazali i kao…\nBiznis & finansije 141: Coface CEE Top 500 – Dobro da bolje može biti\n19/09/2017 - 10:58 in Novi brojevi\nProšle godine je automobilska industrija preuzela dominantan položaj od naftne i gasne na rang listi 500 najuspešnijih preduzeća u Centralno-istočnoj Evropi, koju objavljuje Coface. Broj srpskih kompanija na ovoj listi se smanjio na sedam, i one uglavnom,…


Ponedjeljak, 14 Oktobar 2019 14:28\nObavještenje - Konačna rang liste II ciklus Drugi konkursni rok\nKONAČNE rang liste za upis kandidata u prvu godinu drugog ciklusa studija u DRUGOM KONKURSNOM ROKU u akademskoj 2019/2020. godini, objavljene su na oglasnoj ploči i web stranici Fakulteta, a u skladu sa uslovima Konkursa za upis studenata u prvu godinu II ciklusa studija na Prirodno-matematičkom fakultetu Univerziteta u Sarajevu u studijskoj 2019/2020. godini.\n- Informacije i obavještenja sa linkom za KONAČNE rang liste U DRUGOM KONKURSNOM ROKU za upis kandidata u prvu godinu drugog ciklusa studija na Prirodno-matematičkog fakulteta možete pogledati na linku\nPonedjeljak, 14 Oktobar 2019 14:26\nKonačna rang liste II ciklus Drugi konkursni rok\nPetak, 11 Oktobar 2019 10:49\nObavještenje - Preliminarna rang liste II ciklus Drugi konkursni rok\nPreliminarne rang liste za upis kandidata u prvu godinu drugog ciklusa studija u DRUGOM KONKURSNOM ROKU u akademskoj 2019/2020. godini, objavljene su na oglasnoj ploči i web stranici Fakulteta, a u skladu sa uslovima Konkursa za upis studenata u prvu godinu II ciklusa studija na Prirodno-matematičkom fakultetu Univerziteta u Sarajevu u studijskoj 2019/2020. godini.\n- Informacije i obavještenja sa linkom za preliminarne rang liste U DRUGOM KONKURSNOM ROKU za upis kandidata u prvu godinu drugog ciklusa studija na Prirodno-matematičkog fakulteta možete pogledati na linku


SNP: Pojedini čelnici DF Budva vodili pregovore sa DPS, u vrijeme kada je Carević kupio zemlju od Marovića\nTokom koalicionih pregovora pojedini čelnici DF-a su mimo njihovog znanja i volje, dogovarali saradnju sa pojedinim odbornicima iz DPS-a, kako bi se Demokratska CG izbacila iz vlasti, pri čemu su SNP, PZP i Prava CG kategorički odbili ovu ponudu izdaje i suprostavili se mijenjanju volje građana"\n7097 pregleda\t287 reakcija\t17 komentar(a)\nBudvanski odbor Socijalističke narodne partije pozvao je da se formira široka koalicija te prekine agonija koja traje punu godinu.\n“Nažalost ni poslije skoro godinu dana nije formirana vlast u Budvi, što je veliko razočarenje za građane Budve koji su izvojevali pobjedu na izborima. Nastojanje pojedinaca iz DF-a da samovoljno promijene volju građana Budve nije urodilo plodom, jer koalicioni partneri ne žele vlast u Budvi bez SNP-a i Prave CG, jer samo tako će istinski biti odbranjena narodna volja kojom je dotučen DPS. Tako je još jednom poslata poruka u ime građana da njihovu volju niko ne može izmijeniti, naročito ako je po srijedi zadovoljavanje sopstvenog ega i iracionalnih političkih ambicija”, kazao je član budvanskog odbora SNP Đorđe Đurašević.\nKako dodaje “bez obzira na samovolju i gordost pojedinaca, smatram da ostatak kolega iz DF-a dijeli mišljenje da u Budvi nema vlasti bez široke koalicije koja je bila protiv DPS-а i njihovih satelita.\n“Tokom koalicionih pregovora pojedini čelnici DF-a su mimo njihovog znanja i volje, dogovarali saradnju sa pojedinim odbornicima iz DPS-a, kako bi se Demokratska CG izbacila iz vlasti, pri čemu su SNP, PZP i Prava CG kategorički odbili ovu ponudu izdaje i suprostavili se mijenjanju volje građana. Ovi pregovori čelnika DF-a sa DPS-om su se vodili upravo kada je čelnik DF-a u Budvi kupovao zemlju u Grblju od odbjeglog mentora Svetozara Marovića. Od tada pa do danas SNP je izložen političkom progonu od istih tih pojedinaca, čija samovolja i nezaježljivost šteti cijeloj opštini Budva.Međutim, građanima Budve je posle godinu dana konačno kristalno jasno ko je radio sa DPS-om, zahvaljujući kojem je i izgrađena imperija, koja se ovim putem želi dodatno učvrstiti i ojačati. Zahtijevamo od svih pregovarača i političkih partija da se što prije dogovore i okončaju ovu agoniju i izađu jedinstveno da potpišu koalicioni sporazum, a ako nisu u mogućnosti neka to prepuste ljudima koji imaju širi kapacitet pregovora i čija je savjest naspram naših sugrađana neupitna”, zaključio je Đurašević.\n27.11. 13:05 h\t69260\n27.11. 14:25 h\t51014\n27.11. 12:28 h\t49375\n27.11. 15:03 h\t42441\n27.11. 16:21 h\t37237


Pravila uspeha: Brus Li\nMajstor borilačkih veština, učitelj, glumac i filozof… Smatran je najuticajnijim borcem svih vremana. Brus Li bio je miljenik publika, a zahvaljujući njemu promenjen je način na koji su Azijanti predstavljani u američkim filmovima. Njegova životna pravila uspeha koje je objavio Evan Carmichael izgledaju ovako:\nDemonstrirajte da impresionirate\nIstražujte nove mogućnosti\nBudite kao voda\nStvarajte svoju umetnost\nNe razmišljajte, osećajte\nUzimajte najbolje od života\nZadnji ponedeljak u mesecu. Za velike šampione prodaje, to je vreme kada se jure kupci, prezentuje proizvod ili usluga, odgovara na prigovore i zaključuje posao. Isto kao i svakim drugim danom tokom meseca. Samo malo intenzivnije. Danas se pravi razlika za ovaj mesec i otvar pozicija za naredni.\nSvi veliki prodavci to znaju. Oni znaju da uvek rade samo za sebe i zato uvek daju svoj maksimum.\nU moru različitih dešavanja ovih dana, pišem ovaj post kao podsetnik za sve one koji su već ostvarili plan za ovaj mesec. Nastavi sa poslom. Radi. Ta kalkulacije te nikuda neće odvesti na duže staze. To što si privremeno prevario sistem, nije ti na čast.


Vesti online / Sport / Šoutajm / VIDEO: Ovako su se Amerikanci sprdali sa Srbijom\nU finalu Olimpijskih igara, košarkaši SAD se bili ubedljivi protiv Srbije - 96:66, a u jednoj emisiji sprdali su se sa "orlovima" i ubedljivom porazu čete Aleksandra Đorđevića u Riju od američkog "drim tima".\nPokušali da pokažu nadmoć SAD, ali sumnjamo da su nekog nasmejali\nVoditelj Konan O’Brajan je na početku svog šoua prikazao gledaocima kako je izgledao meč između Srbije i Amerike. Objasnio je da zbog autorskih prava ne može da pusti prilog sa finalau u Riju, pa je u studiju organizovao dva tima kako bi što bolje dočarao američku dominaciju. Srbiju su predstavljala dvojica klinaca, kome su "dominantni Ameri" lupali blokade i poigravali se sa s njima.\nAmerički humor, sumnjamo da je nekog ovo nasmejalo...\nZa nas su Đorđevićevi "orlovi" heroji. Doći će opet dan kada će se ponoviti Indijanapolis 2002. godine kada su tada izabranici Svetislava Pešića pobedili Amere na njihovom terenu u četvrtfinalu SP.\n* VIDEO: Pobedili "orlove", pa pravac - Mikonos\n* Neverovatno: Amerikanci navijali za Srbiju zbog Jokića (VIDEO)\n* Košarkašima srebro, nije se moglo protiv NBA zvezda\n* Pravi timski duh: Košarkaši posvetili medalju povređenom drugu\nŠOUTAJM VIDEO: Pobedili "orlove" pa pravac - Mikonos


09-10-2019 09:35 Svet Planeta\nPredsednik SAD Donald Tramp pozvao je juče Hilari Klinton da se uključi u predsedničku trku pred izbore 2020. godine.\n- Mislim da bi nepoštena Hilari Klinton trebalo da se priključi i da proba da je ukrade od ultralevičarke Elizabet Voren - napisao je Tramp na svom Tviter nalogu.\nOn je dodao da ima samo jedan uslov.\n- Nepoštena mora da objasni sve svoje zločine i prekršaje, uključujući i to kako je i zašto izbrisala 33.000 mejlova, nakon dobijanja sudskog poziva - napisao je predsednik SAD.\nAko Erdogan sprovede plan, svet će se ponovo naći pred velikom pretnjom. Više o tome čitajte OVDE.


"Jat, Galenika i Srbijagas ne mogu ovako dalje" | Kamatica\nPočetna > tekst > "Jat, Galenika i Srbijagas ne mogu ovako dalje"\n"Jat, Galenika i Srbijagas ne mogu ovako dalje"\nTekst objavljen: 25.10.2012 18:38\nMinistar finansija i privrede Srbije Mlađan Dinkić izjavio je da Jat ervejz, Galenika i Srbijagas rade na neodrživ način i da država nema nameru da nastavi da to podržava.\nOn je kazao da je namera da se Jat ervejz restrukturira i da ta kompanija kupi novu flotu na bazi ugovora za Erbasom i garancija države za lizing 12 novih aviona.\nDinkić je kazao i da nema nameru da u budžet za naredne godinu stavlja garancije za uzimanje novih kredita za održavanje likvidnosti Srbijagasa.\n- Gas je berzanska roba, zna se šta je cena i zna se ko to može, a ko ne može da plati - kazao je on i dodao da bi siromašni koji ne mogu da plate gas trebalo da dobiju subvencije, a nema razloga da se oni koji mogu da plate "češu o državu i javni dug".\nKako je naglasio Dinkić, u prethodne četiri godine Srbijagas je zbog nerealnih cena nagomilao gubitke koji su preko 800 miliona evra i koji će, ako se ne reše, jednog dana postati javni dug Srbije.\nDinkić je dodao i da je neodrživo poslovanje i farmaceutska kompanija Galenika koja je žrtva lošeg upravljanja i maćehinskog odnosa Fonda za zdravstvenu zaštitu i bolnica preka celoj farmaceutskoj industriji.\n- Potrebno je uvesti finansijsku disciplinu svuda i u javna preduzehca koja sada ne rade na optimalan način - kazao je srpski ministar finansija i privrede Mlađan Dinkić.\nJat jat airways Galenika afera galenika srbijagas Mlađan Dinkić preduzeća


Ponedeljak 28. 8. 2006.\nStanje u severnoj Kosovskoj Mitrovici juče je bilo mirno\nSrbi nisu podlegli panici\nZdravstveno stanje devetoro povređenih je stabilno. Zvaničnici osudili napad\nKOSOVSKA MITROVICA/BEOGRAD - Situacija u severnom delu Kosovske Mitrovice juče je bila mirna, ali napeta zbog preksinoćnog bombaškog napada na kafić "Dolče vita", u neposrednoj blizini mosta na Ibru koji deli grad. Život u gradu na izgled protiče normalno, most je zatvoren, a Unmik policija ne dozvoljava vozilima sa "KS" tablicama da ulaze u grad. KPS i Unmik policajci malo su pojačali nadzor mosta, mada se trude da ne budu upadljivi.\nNadziranje mosta i prostora oko njega organizovali su i Srbi, koji strahuju od novih napada i provokacija, ali su mirni i ne podležu panici, koju, kako tvrde, neko očigledno priželjkuje.\nSumnje u identitet napadača\nI kafić "Dolče vita" juče je radio, a u i oko njega je mnogo mladog sveta. Četrnaestogodišnji Aleksandar Arsić, koji se zatekao preksinoć ispred kafića na Trgu braće Milić, tvrdi da nije bio u pitanju mlad Albanac, kako svi saopštavaju, već čovek od oko 40 godina.\n- On je prišao kafiću s namerom da bombu ubaci u vrata kafića. Međutim, ljudi koji su sedeli primetili su šta se dešava, pa je on bombu ispustio ispred kafića, okrenuo se i otišao. Sekund kasnije, odjeknuo je strašan prasak i samo sam video ljude kako padaju i plaču - priča Arsić, koji sada strahuje da se igra na Trgu, udaljenom od mosta 100 metara.\nSrbi iz Mitrovice kažu da se uopšte ne osećaju bezbedno. Predsednik SNV severne Mitrovice Nebojša Jović rekao je Glasu da su se građani samoorganizovali i prošle noći su postavili straže kako bi se sačuvali od napadača. Srbi traže zatvaranje mosta dok traju pregovori o statusu Kosmeta.\n- Tražimo da Unmik, Kfor i KPS odgovore zašto nije izneto ime napadača, kada se dobro zna da se radi o Agronu Dibraniju, čiji su svi članovi porodice ozvaničeni teroristi - naglasio je Jović.\nU napadu koji je preksinoć u 19 časova izvršio šesnaestogodišnji Albanac A. D, koji je uhapšen prilikom pokušaja bekstva u nekoliko stotina metara udaljen albanski deo grada, najteže su povređeni jedan Britanac na službi u Unmik policiji, jedna Holanđanka i Mitrovčani Saša Gvozdić, Jelena Mirković, Bojana Bojović, Pavle Zdravković, Kemal Vraneš, Kaća Devdić, Jovan Kragović i Batrić Vulikić. Među povređenima je i jedna trudnica.\nOliver Ivanović, nosilac Srpske liste za KiM smatra da incident nikako nije slučajan jer, kako kaže, ako je u pitanju šesnaestogodišnjak kako se tvrdi, nemoguće je da je on samoinicijativno ovu akciju preduzeo, pogotovo što se sa mesta na kome je bačena bomba odšetao normalnim hodom, i da su KPS policija odreagovali tek kada su građani potrčali za njim.\n- Nije neobično da se maloletni Albanac iskoristi u ovako nekom smislu, a gotovo smo sigurni da je imao logističku podršku i da je njegovo maloletstvo iskorišćeno samo zbog toga što kao maloletnik može da dobije malu kaznu - tvrdi Ivanović.\nFERATI: SMANJENO POVERENJE\n- Nadali smo se da će tenzije pasti, ali uvek postoji neko ko ekstremno razmišlja. Prekjučerašnji događaj smanjiće ionako loše poverenje među Srbima i Albancima, i neće uticati pozitivno na popravljanje odnosa. Odmah posle incidenta čuo sam se sa predstavnicima Srba iz severnog dela Mitrovice, ali i pored naše želje da obiđemo povređene u bolnici, zbog novonastale situacije tako nešto je bilo nemoguće. Apsolutno osuđujem ovakav napad, jer oni škode svima, pogotovo u momentu kada se rešava i status Kosova i status Mitrovice. Međutim, iako smo do sinoć smatrali da je situacija donekle stabilna, ipak su se ostvarile prognoze da će, kako se približava rešenje budućeg statusa Kosova, porasti i ekstremna mišljenja koja definitivno štete svima - rekao je Sadri Ferati, predsednik IV SO Mitrovica.\nPovređeni su prebačeni u mitrovačku bolnicu. Na hirurškom odeljenju ove bolnice na lečenju je zadržano šest osoba i njihovo zdravstveno stanje, prema rečima dežurnog hirurga dr Miroslava Dančetovića, je stabilno. Dvoje je otpušteno kućama, a policajac Dejvid Hofi je na zahtev Unmika prebačen u vojnu bolnicu KFOR-a.\nBombaški napad, sedamdeseti u proteklih šest meseci, oštro su osudili kako kosmetski Srbi i predstavnici vlasti u Beogradu, tako i međunarodni zvaničnici i Albanci. U reagovanju Koordinacionog centra za Kosovo i Metohiju deo krivice za napad prebacuje se i na međunarodnu zajednicu koja je "bar koliko i albanski teroristi" odgovorna za "albanske zločine nad Srbima".\n- U poslednjih nekoliko dana, ohrabreni izjavama visokih predstavnika UN, albanski teroristi na Kosovu i Metohiji intenzivirali su svoje ubilačke akcije ka Srbima - navodi se u saopštenju i dodaje da je "samo splet okolnosti" sprečio velike žrtve".\nU saopštenju Koordinacionog centra se podseća da je bomba bačena "neposredno nakon Ahtisarijeve izjave o srpskoj krivici".\n- Ovaj zločin čin je saglasja sa Ahtisarijevim rečima, jer teroristi radije deluju nego što govore. Za albanske zločine nad Srbima, koji poprimaju sve šire i zabrinjavajuće razmere, međunarodna zajednica je odgovorna bar koliko i albanski teroristi - navodi se u saopštenju.\nČlan beogradskog pregovaračkog tima Marko Jakšić izjavio je da je ovim napadom "dara prevršila meru" i primetio da činjenica da pored petsto Unmik policajaca i više od 2.000 vojnika Kfora, šesnaestogodišnjak priđe i baci bombu, jasno govori kakva je bezbednost za Srbe.\n- Kfor nije došao da štiti Srbe, nego da nas zaplaši i sprema za eventualan nepovoljan ishod pregovora. Međunarodna misija mira nije opravdala poverenje, a sada će ispasti da je Beograd kriv i za sinošnji napad i što je toliko Srba otišlo sa Kosova i što je toliko srpskih kuća i svetinja spaljeno. Ispašće da je Beograd poslao i ovog Albanca da baci bombu na srpski kafić - strahuje Jakšić.\nOglasio se i zamenik šefa britanske kancelarije Rori O'Konel koji je najoštrije osudio ovaj, kako je rekao "kukavički i nerazuman napad".\n- Takvom nasilju nema mesta na Kosovu, a oni koji pribegavaju nasilju rade protiv bolje budućnosti Kosova - ocenio je u saopštenju O'Konel.\nVlada Kosova, koja je takođe osudila napad, zahteva od organa reda da razjasne slučaj i da krivce izvedu pred lice pravde. Istovremeno, vlada je pozvala sve građane da "sačuvaju hladnokrvnost i da ne budu žrtve provokacija onih koji na Kosovu žele nasilje i patnje za sve". Zamenik šefa Unmika Stiven Šuk "šokiran je i razočaran zbog ovog incidenta".\n- Važno je za narod Kosova da shvati da nerazumnost akata nasilja, kao što je ovaj, ne služi ničijem interesu i da ugrožava budućnost građana Kosova - istakao je Šuk u saopštenju, čestitao policiji na brzom hapšenju osumnjičenog za ovaj napad i izrazio zahvalnost liderima severnog dela Kosovske Mitrovice što su pomogli policiji da održi mir.\nAHTISARI DAJE KRILA NASILJU\nBEOGRAD - Vlada Srbije saopštila je juče da su najnovijim terorističkim aktom u severnom delu Kosovske Mitrovice albanski separatisti pokazali kako su shvatili izjavu specijalnog predstavnika UN Martija Ahtisarija da su Srbi kao narod krivi.\n- Ako tako nešto može da izjavi specijalni izaslanik generalnog sekretara UN za razgovore o budućem statusu Kosova, onda je svako nasilje prema Srbima opravdano i nagrađeno - saopštila je Vlada Srbije.\nVlada Srbije navodi da teror nad Srbima na Kosovu u prisustvu međunarodne zajednice traje više od sedam godina. Umesto da se suprotstave albanskom separatističkom nasilju, predstavnici međunarodne zajednice okreću glavu, a ponekad nasilju čak daju krila, kako je to učinio Marti Ahtisari svojom izjavom, navodi se u saopštenju. Krajnje je vreme, zaključuje se u saopštenju Vlade Srbije, da svi oni koji izneveravaju poverene dužnosti hitno ustupe mesto principijelnim predstavnicima UN, koji bi verodostojno štitili Povelju i vrednosti UN i načela međunarodnog prava.\nB. Ristić - B. Vukčević\nU Unmiku još ne znaju ko je i zbog čega bacio bombu u Mitrovici\nDržavni tim o toku pregovora


Zakljucana tema na MadZonu\n[ http://www.elitesecurity.org/t501164 ]\n[ pajapop @ 02.01.2019. 12:09 ] @\nNe moze se tek tako nesto prekinuti, kako kome cefne...\nMozda sam ja glup..al je stvarno neke stvari ne razumem...Ako je to na nekom forumu koji ti uredjujes, Auto Zone, onda to nema veze sa MZ, jer koliko smo mi/ja upoznati, ti nisi moderator ovog foruma...I ako je on nesto i slagao, kakve to ima veze sa Mad Zone. Pa i da je slagao...pa sta??? El nekog zbog toga zaboleo stomak? I koja je to tema, kad je bila? Ja se uopste ni ne secam kad sam zadnji put i procitao bilo koji njigov post. Cini mi se da ni nije vise aktivan. Jesi li ti toliko "zlopamtilo"? I bilo bi logicno da ovakvu "akciju" pokrenes na tom odgovarajucem forumu gde je i bila ta tema a ne ovde...Daj link za tu temu da je malo prostudiramo, pa da i mi izrazimo svoj sud o svemu tome. To bi bilo logicno....\n[ valerijan @ 02.01.2019. 12:14 ] @\n[ Bradzorf012 @ 02.01.2019. 12:22 ] @\nGde to piše da ne smeš da "lažeš" ili lažeš na forumu? Ko je relevantan da to proceni? Znači, Šćeka je napisao da je vozio auto koji nije vozio. Vauu, vaaaaaauu, neverovatno. Hajde da ga stavimo na stub srama, hajde da ga razapnemo na krstu, neka gori u paklu, hajde da ga spalimo na lomači. Evo ja ću da donesem drva. Nebojša jesi li podložio vatru?\nReći ću ovde.\nNajpre sam se iznervirao zbog cele ove zbrke, ali me sada baš briga. Žao mi je zbog većine diskutanata koje sam voleo da čitam i od kojih je imalo šta pametno da se čuje, ali ovo više nema nikakvog smisla. Neki moderatori se aktivno trude da unište forum, mada toga verujem da nisu svesni. Gojko, možda bi mogao da razmisliš o nekim stvarima.\n[ Lavlja_Jazbina @ 02.01.2019. 12:23 ] @\nCovek mi obrisa post,da li si normmalan,sta dramis.\n[ anon70939 @ 02.01.2019. 12:26 ] @\nNebojsa SNS botino!\nBavis se brojanjem lajkova i cenzurom onoga sto ti se ne svidja.\n[Ovu poruku je menjao CoyoteKG dana 02.01.2019. u 13:49 GMT+1]\n[ pajapop @ 02.01.2019. 12:35 ] @\nLjudi, ja moram da krckam orahe i bademe...pa, ako neko ima vremena da izgugla tu inkrimisanu temu, verovatno sa AZ...bilo bi dobro... Ako se na volseban nacin u medjuvremenu ne izbrise...\n[ gilopile @ 02.01.2019. 12:40 ] @\nA kako teme poput ovih odma` imaju na stotine pregleda? :D\nTo govori kakvi smo sklopovi.\nKurir mala beba.\nVesala na Terazijama tek tamo od ponedeljka kazu da ce biti slobodna :) Remont, puko im kanap kad obesise jednog stokilasa...\n[ Bradzorf012 @ 02.01.2019. 12:44 ] @\nPajo, ne primaj se. Nismo mi ovde nikakvi špijuni i islednici, nema šta da se traži, sve je jasno ko dan.\n[ alimamnekolikokuća @ 02.01.2019. 12:57 ] @\nPogledajte koliko sam lajkova prikupio "preko veze":\n[ gilopile @ 02.01.2019. 13:02 ] @\nOkrenuo si brojac nekoliko puta, garant.\nAl kako da si prvi registrovan? Bio si brzi od Gojka :D\n[ Bradzorf012 @ 02.01.2019. 13:07 ] @\n1. Verujem u jedno njemačko auto, folksvagen grupu, proizvođača lima i motora i svega što se kotrlja.\n2. I u jednog folksvagen golfa tdi, od vagena napravljenog pre pola veka, kantu od lima, konzervu neprevaziđenu od koje nastaju sve druge konzerve.\n3. Koja se radi nas bosanaca i ostalih balkanaca sklapa u volfsburgu.\n4. I koja se prodaje po ceni deset puta većoj od proizvodne.\n5. I koja ima ugrađen softver za lažiranje emisije izduvnih gasova.\n6. I koja od opreme ima točkove i volan.\n7. I koja će se i dalje proizvoditi u volfsburgu.\n8. I u jednog audija, gospodara prstenova, koji od vagena ishodi, koji se sa vagenom i golfom zajedno poštuje i zajedno slavi, koji se kvari svakodnevno.\n9. U jedan prevaziđeni, kvarljivi i loš dsg menjač.\n10. Ispovedam jedan servis za otklanjanje kvarova.\n11. Čekam finansijsko vaskrsenje grupacije.\n12. I novo TDI sa crvenim I. Amin.\n[ alimamnekolikokuća @ 02.01.2019. 13:07 ] @\nNa prodaju besplatan skript za autolajkovanje.\nŠto da se mučite i čitate poruke?\nSpecificirajte listu lajk-fil sadržaja i skript će automatski pronaći poruke sa odgovarajućim sadržajem.\nDodatna funkcionalnost: randomiziranje izabranih poruka tako da neće moći da se utvrdi zajednička funkcija raspodele.\nHide My Like Ass Source IP gratis.\nI još puno toga sve na jednom mestu.\n[ gilopile @ 02.01.2019. 13:14 ] @\nMa bolje radi na skripti koja ce od besmislenog i glupog posta napraviti smislen i konstruktivan. AL onda lajkovi sami dolaze, sto nije dobro. Ili mozda da imas i 10 din od lajka koji dobije taj post...lepe pare bi se tu uzele.\n[ bananaphone @ 02.01.2019. 13:19 ] @\nNebojša je grobar es-a a to što ga Gojko trpi je čist suicid!\nOvo su ciste gluposti!\nDok Nebojsa nije dosao i otvorio svoju temu, krenuo da brise postove, forum je bio mrtav, sta si mogao da procitas "Sretna Nova Godina"???\nDodje Nebojsa promesa karte i odmah se unese nekakva zivost, akcija, kreativnost, ljudi se masaju photoshopa, svako hoce nesto da napise i kaze - a Gojko mudro trlja ruke\n[ pajapop @ 02.01.2019. 13:20 ] @\nPajo, ne primaj se. Nismo mi ovde nikakvi špijuni i islednici, nema šta da se traži,.\nMa u pravu si...Jer ako bi se, ne daj boze, istraga prosirila, mozda bi se otkrilo da ni ono sto je Robertova tasta o njemu napisala nije istina. Bolje da ne kvarimo sliku o njemu...\n[ gilopile @ 02.01.2019. 13:22 ] @\nBananko, to ti kazem. Pogledaj ovu temu koliko ima pregleda, s obzirom pre koliko h/m je otvorena :D\nMa bitno je da se nesto desava, i kad stisnes `relod page` da ima nesto novo da se procita. Frekvencija postova, novih odgovora i pregleda je jako bitna za svaki forum.\nMada ovde to nije slucaj jer sam ubedjen da je ovde ipak kvalitet na prvom mestu, jer onda ne bi ni zakljucavali takve teme...Samo su malo vise tolerantniji, nego sto je to bilo pre.\nSve u svemu, jeadn od najboljih foruma bio i ostao. A i niko nikog ne prisiljava da boravi ovde.\n[Ovu poruku je menjao gilopile dana 02.01.2019. u 14:32 GMT+1]\n[ looker-on @ 02.01.2019. 13:23 ] @\nbananaphone: Ovo su ciste gluposti!\nDodje Nebojsa promesa karte i odmah se unese nekakva zivost, akcija, kreativnost, ljudi se masaju photoshopa, svako hoce nesto da napise i kaze - a Gojko mudro trlja ruke :D :D :D\nDa, gledajući sa strane marketinga, ima smisla.\nKoliko sam mogao primetiti, nema više od 50-tak aktivnih članova foruma?\n[ bananaphone @ 02.01.2019. 13:25 ] @\nlooker-on: Da, gledajući sa strane marketinga, ima smisla.\nAko ces precizno - 15-tak clanova sa 50-tak aktivnih naloga\n[ looker-on @ 02.01.2019. 13:27 ] @\nMože biti i tako ali činjenica je da je broj aktivnih članova u odnosu na broj ispod najnovijeg naloga zanemarljiv, da ne kažem mizeran.\n[ Lavlja_Jazbina @ 02.01.2019. 13:34 ] @\nI koja je to tema, kad je bila?\nMislim da je ova ali je izbrisano prepucavanje Zarka I nebojse sa Scekom.Zasto bi neko ponemuo rentacar ako nije bilo u temi?\n[ Miroslav Jeftić @ 02.01.2019. 13:36 ] @\nJa koliko vidim iz Šćekinog profila, čovek nije godinama pisao na Autozone-u i uopšte je slabo aktivan u poslednjih godinu dana - šta je razlog da se Nebojša "obračunava" s njim baš sada na sred MadZone-a koji ne moderiše i da zloupotrebljava svoju super moderatorsku funkciju da bi gušio svako drugačije mišljenje, to valjda samo on zna.\n[ bananaphone @ 02.01.2019. 13:41 ] @\nJa bi sad samo voleo da cujemo vladd-a o tome kako moderatori nisu bitni i kako ponasanje korisnika nije posledica dobre ili lose moderacije\nEvo ti MZ prso' ko gnojni cir nakon lose moderacije - svi bi sad da se obracunaju sa nekim, izvlace se teme stare 5+ godina da se vidi ko je sta kome rekao i sl gluposti...\n[ Lavlja_Jazbina @ 02.01.2019. 13:53 ] @\nPa da li kapiras da to i jeste poenta i nije glupost.Jeste,ali nije da se vidi od kada datira ta mrznja.\n[ vladd @ 02.01.2019. 13:55 ] @\nKakve veze imaju MODERATORI sa Nebojsom Milanovicem?\nUostalom, ovo je Srbija, svako moze da bude kakav hoce i koliko hoce, samo ako ima dobru vezu\n[ bananaphone @ 02.01.2019. 14:16 ] @\nvladd: Kakve veze imaju MODERATORI sa Nebojsom Milanovicem?\nMeni je obrisao 10-tak porukica na svojoj temi i zakljucao moju temu, tako da ocigledno ima\nJa mislim da je to sasvim u redu, da moderator treba da postupa po svojoj volji i savesti, ali samo da se zabelezi sta je sve radio i naravno da je to sve lepo dostupno svim clanovima foruma...\n[ gilopile @ 02.01.2019. 14:20 ] @\nIma itekako aktivnih clanova, ali ne postuju gde stignu i kad stignu, vec tamo gde mogu da napisu dobar i kvalitetan post.\nKakve se sve teme otvaraju u posledjih par godina, nije ni cudo da ih je sve manje aktivno. Same nebuloze, pogotovo na MZ.\nSama cinjenica da je u svako doba dana veliki broj neregistrovanih/ neprijavljenih clanova trenutno prisutnih na forumu govori o posecenosti . Forum je itekako posecen i prati se.\nVrlo je retka situacija da neka tema ostane bez odgovora, kvalitetnog ili ne, ali uglavnom kvalitenog i zadovoljavajuceg za postavljaca.\nBroj članova: 339571\nborgos87, alerad, COMMO, EJinjug, Niciforovicka, ...\nNije za baciti :D\n[Ovu poruku je menjao gilopile dana 02.01.2019. u 15:38 GMT+1]\n[ looker-on @ 02.01.2019. 14:41 ] @\nTo su sve cifre a u praksi, registrovanih učesnika trenutno 26.\nKoliko sam mogao da primetim, ni jednom nisam video više od tog broja, +/- pet-šest.\nI ta ekipa je podeljena na ekipu na es-u sa uplivom na mz i ekipa koja ne izlazi sa mz.\n[ gilopile @ 02.01.2019. 14:45 ] @\nU posledje vreme tesko da ima vise od 30-ak prijavljenih na forumu ( 10 min, koliko traje brojac `logout`, jer se smenjuju, sto znaci da se retko neko zadrzi duze prijavljen, sto ne znaci da i dalje ne prati forum ). Mislim da je negde i zabelezeno u nekoj temi 60 prijavljenih u skorije vreme sto je ok. Ali ima posetilaca i neprijavljenih ( gosti ) u svako doba dana od 200-500 - trenutno 445 gostiju.\nIspod 200 gostiju nisam video da je bilo.\n[ looker-on @ 02.01.2019. 14:49 ] @\nGosti ne učestvuju u ovom cirkusu. Oni samo besplatno gledaju dresere i dresirane.\n[ Lavlja_Jazbina @ 02.01.2019. 14:50 ] @\nu svako doba dana od 200-500.\nTo i jeste poenta.Taj broj ako opadne e to je onda lose za forum.Radilice odnosno clanovi su potrosna roba.Oni animiraju\nda bi poseta bila u vecem broju.Veci broj pregleda.Cenim da sajt mesecno ima 50-60k posete.\n[ looker-on @ 02.01.2019. 14:54 ] @\nPa zato i služi cirkus, da animira publiku.\nOnda u cirkusu možeš videti iluzionistu Nebojšu da odgovara na pitanja koje niko ne može videti ili istoriju u liku i delu makedonskog kladioničara.\n[ gilopile @ 02.01.2019. 14:58 ] @\nPa to. Posecenost foruma nije upitna, sasvim je dobra kada se uzme u obzir da je 2019. godina i da foruma ima trilion. Ono sto se desava unutar je druga prica.\nUglavnom, onaj koji ostane aktivan na forumu 365 dana, ostace do kraja, tako je svuda.\nI jos jedno, niko nikoga ne drzi za usi da je aktivan ili da s vremena na vreme posecuje forum.\nJa cu da odustanem jedino ako zaboravim adresu foruma i slucajno obrisem iz speed dial-a.\nKad sam za kompom i na netu, jednostavno prsti sami kliknu na forum :) Kad mozak zakaze, tu je misic kaziprsta :D\n[Ovu poruku je menjao gilopile dana 02.01.2019. u 16:09 GMT+1]\n[ pajapop @ 02.01.2019. 15:18 ] @\n...moderator treba da postupa po svojoj volji i savesti, ....\n[ zeoN_Rider @ 02.01.2019. 15:44 ] @\nI neka je zaključana, nije neka bila.\n[ Windows2 @ 02.01.2019. 16:54 ] @\nHtedoh nesto reci u onoj temi koju je banana pokrenuo ali ne stigoh pa cu reci ovde.\nZahtev da mogu da se vide sve izbrisane poruke. Koja bi bila svrha ulanjanja poruke sa foruma ako bi svakome bila vidljiva na samo dva tri klika do njene druge lokacije? Mislim ako je vec poenta uklanjanja poruke ta da moderator smatra da je neprimerena i da ne treba da postoji u javnom prostoru.\nI neko je pitao ko mu je obrisao sliku profila. Ako se dobro secam kad sam gledao kako da stavim neku sliku u pravilima je stajala napomena da se mogu stavljati samo slike koje zaista predstavljaju osobu sa profila, a ne neke razne slicice. Tako da sam se ja uvek pitao kako to da slika jednog lika iz filma toliko opstaje na necijem profilu uprkos tom pravilu.\nAko neko hoce da stavi sliku koja mu nece biti obrisana ne mora da stavi svoju fotografiju, moze da se samo malo potrudi i bude domisljat kao recimo ovaj clan pa da stavi crtez ali koji ipak predstavlja njega.\nTako da mislim da ne treba uvek u svemu traziti neku zaveru i nepravdu.\nA inace primetio sam tu novinu na svom profilu u vidu palcica koji pokazuje broj "lajkova". U prvi mah sam pomislio da je to broj koliko je meni neko dao, ali sam onda procitao da je to broj koliko sam ih podelio ukupno pa sam se iznenadio ovom cifrom. Narocito jer vec 6 ili 7 godina nisam nigde nikome na internetu "udario" ni svidj ni ne svidj ni plus ni minus. Pa tako ni ovde.\n[ bananaphone @ 02.01.2019. 17:19 ] @\n@Windows2 - poenta je da ta poruka vise ne ucestvuje na temi o kojoj se raspravlja ali pretstavlja socijalni token - odnosno govori o nacinu kako odredjena osoba funkcionise na forumu...


Još jednom, poslednji put - Vesna Pešić - Peščanik\nJoš jednom, poslednji put\nUvažavam primedbe koje su Miloš Ćirić i Siniša Boljanović izneli na moj tekst o belom glasu. Kada je Aleksa Jorga već otvorio tu priču, nastavila sam je tek toliko da na Peščaniku započnemo raspravu o izborima. Tema izbora nije mnogo zainteresovala Peščanikove saradnike, a možda je trebalo.\nVraćajući se unazad na raspravu o belom glasu koja se odvijala na Peščaniku 2012, treba reći da je ona bila u znaku vrednosnog okvira koji je Miloš Ćirić precizno opisao u svom tekstu, govoreći o tome za kakvo političko stanovište bi on glasao. Takvo stanovište uglavnom neguju stalni saradnici Peščanika, u koje na prvom mestu ubrajam Srđu Popovića kao njegovog najboljeg predstavnika. On je lansirao „teoriju“ o malom i velikom zlu koja je dominirala tadašnjom raspravom. Iz nje je izveden zaključak da ne treba glasati „ni za malo ni za veliko zlo“, već glas treba dati samo onoj političkoj opciji koja zadovoljava jedan specifičan vrednosti okvir za pravac u kome treba menjati Srbiju.\nMiloš Ćirić je taj okvir odlično prikazao, naročito onaj deo koji je ključan, a odnosi se na suočavanje srpskog društva sa svojom zločinačkom prošlošću. Vredi još jednom podsetiti šta u njega spada: odbacivanje ratne i velikosrpske politike, priznavanje genocida u Srebrenici i plaćanje ratnih reparacija oštećenima, suočavanje za ratnim zločinima i kažnjavanje počinilaca, priznanje nezavisnosti Kosova, izvinjenje Albancima za višedecenijsku torturu, progone i ubijanja, negovanje dobrosusedskih odnosa sa Kosovom i ostalim zemljama regiona. Zatim je tu ukidanje podrške Republici Srpskoj, kako bi se sačuvala jedinstvena Bosna i Hercegovina i otklonile pretenzije Srbije prema njoj. Tu spadaju i beskompromisne reforme kako bi se Srbija pridružila EU i NATO, kao i definitivno odustajanje od nacionalizma i rasističkog i diskriminatornog odnosa prema manjinama. Miloš Ćirić je naveo i druge teme, ali sam opširno ponovila samo one koje se tiču osnovnog kriterijuma za to da li nekoj političkoj stranci treba dati svoj glas.\nIz ovakvog rakursa je tada vladajuća DS bila označena kao „malo zlo“, jer je i ona vodila nacionalističku politiku, ali umereniju. Bilo je izvinjenja za zločine i Srebrenicu, priznate su granice novih država, hapšeni su optuženi i slati u Hag, nije praktikovana nacionalistička i rasističku retorika, počelo se sa dobrosusedskim odnosima u regionu, a još Đinđić je postavio viziju za Srbiju – njeno integrisanje u EU te opredeljenost za zapadne vrednosti. DS je pod Tadićem bila prilično daleko od zamisli šta Srbija treba da radi prema kriterijumima do kojih je Peščanik držao, a Miloš nas je na njih podsetio. I zato je tada jedna grupa okupljena oko Peščanika (a i šire) temeljno kritikovala DS, odbacujući je kao opciju za koju treba glasati. Tako je te 2012. godine „malo zlo“ odbačeno i došlo se u situaciju da više nije bilo nikog za koga se moglo glasati. Zato je zastupan protestni beli glas.\nŠto se mene lično tiče i istine radi, moram ponoviti da ja nisam bila čist beli glas, o čemu sam više puta govorila. Smatrala sam da se strateški moglo glasati za Nikolića, jer ta funkcija nema gotovo nikakva ovlašćenja ako se odvoji od funkcije predsednika stranke, odnosno od vlade i parlamenta, što nije bio slučaj za vreme Tadića. On je zahvaljujući „institucionalnom defektu“ mogao da kontroliše sve te insitutcije, ali nema potrebe ponavljati argumente koje su mnogi (s pravom) kritikovali i koji se mogu naći u mojoj knjizi Divlje društvo.\nDanas, posle četiri godine, stanje po pitanju suočavanja s prošlošću stoji mnogo lošije. Ono je ostalo na dugom štapu, o čemu veoma dobro govori članak Marka Milanovića. Teško je pretpostaviti da će se ijedan od zahteva Miloša Ćirića ispuniti u neko dogledno vreme (a možda i nikad!), što bi značilo da beli glas ostaje trajna opcija. Zato se Miloševom stanovištu ne može suprotstaviti nijedan validan argument: ako nema suočavanja s prošlošću, onda beli glas.\nOdbacivanje belog glasa ima smisla tek ako se iz ove logike pređe u realnost, u kojoj se već gotovo transgeneracijski prenosi srpski nacionalizam. I ne samo to. Tu na red stižu argumenti Siniše Boljanovića. On je u pravu kada kaže da nije trebalo mešati „teoriju“ o malom i velikom zlu sa belim glasom, jer ta podela i veza s belim glasom potiče iz jednog drugog, specifičnog konteksta. Beli glas se odnosi na ocenu nekih građana da nema dobre političke ponude za koju bi oni glasali i navodi druge argumente zašto je nema. Ako sada bivši beli glasovi odbacuju tu opciju, dovoljno je konstatovati da je sadašnja politička ponuda bolja od one koju smo imali 2012 godine. Takvo stanovište je iznela Srbijanka Turajlić. Činjenica je da na proevropskoj strani postoji nekoliko opcija, čiji su nosioci i neke nove stranke, ali i nekoliko starih za koje se može pretpostaviti da su se promenile i izvukle pouke iz poraza koji su doživele 2012. Dakle, pristojna ponuda postoji; nije idealna, ali i ne mora biti. Veći je problem u tome što te stranke, i kada se uzmu zajedno, neće promenti Vučićevu dominaciju na ovim izborima. Ali je mogu oslabiti i pripremiti se za buduće šanse da se vlast promeni.


Nagrađeni požarevački prosvetni radnici, Mariću Povelja za životno delo – Te2 Media | Požarevac vesti, najvažnije vesti, info, društvo, ekonomija, hronika, politika, život, zabava, servisne vesti – Požarevac i Braničevski okrug\nEksplozija broja zaraženih u zemlji koja je uvela lokdaun za...\nNagrađeni požarevački prosvetni radnici, Mariću Povelja za životno delo\nUkupno je nagrađeno 16 prosvetara i dodeljena je Povelja za životno delo direktoru Muzičke škole Zoranu Mariću. 2 min\nProsvetarima je pripala i novčana nagrada od 30.000 dinara, dok je uz Povelju za životno delo dodeljena i nagrada od 50.000 dinara.\nnagrađeni / foto UU\nOvom prilikom uručene su i zahvalnice organizacijama i pojedincima koji su van nastavnog sistema a dali su svoj doprinos u razvoju obrazovanja.\nPrisutnim prosvetnim radnicima njihov dan (prosvetnih radnika, a kojim povodom su dodeljena priznanja) čestitao predsednik Skupštine grada Požarevca Predrag Mijatović koji je rekao da je ujedno to i dan svih onih koje su oni podučavali i nečemi naučili.\n"Svi mi bi podjednako trebali da slavimo i poštujemo dan posvećen svom učitelju, nastavniku i profesoru, jer smo zahvaljujući njima tu gde jesmo. Zaslužni ste svi vi, kao i vaši prethodnici, što Grad Požarevac uživa čast da ga škole sa njegove teritorije reprezentuju na najbolji mogući način. Ovde ne govorim samo o ocenama i uspesima na raznim školskim takmičenjima, već prevashodno o ljudima i njihovim sudbinama. Mnoge sjajne karijere u zemlji, ali i van nje, duguju vam zbog inspiracije kojom ste u njima probudili glad za znanjem u najranijem dobu", istakao je on,\nMijatović je pomenuo i povećano ulaganje u prosvetu, što je trend započet, kako je rekao, u poslednjoj deceniji.\nu prvom planu Zoran Marić i Predrag Mijatović / foto UU\nIspred nagrađenih se zahvalio direktor Muzičke škole Zoran Marić koji je rekao da se školstvo mnogo promenilo od osamdesetih godina prošlog veka, kada je počeo da radi, do danas. Kao i da se Muzička škola dosta razvila od tada kada je bila samo u Požarevcu i imala desetak zaposlenih, do danas kada ima preko 100 zaposlenih i radi u pet opština Braničevskog okruga. On se zahvalio i lokalnoj samoupravi na razumevanju i pomaganju tokom svih ovih godina.\nU kulturno-umetničkom programu nastupili su hor “Odjek” i učenici i profesori muzičke škole.


Naslovna > Registar licenci i odobrenja\nOBAVJEŠTNJE: Polaganje drugog stručnog ispita u oblasti carinskih poslova\nObavještenje o odlaganju ispitnog roka za polaganje stručnog ispita za sticanje licence\nOdlaže se ispitni rok za polaganje stručnog ispita za sticanje licence za obavljanje poslova zastupanja pred carinskim organom (pismeni dio), prethodno zakazan za 14. septembar 2017. godine.\nOBAVJEŠTENJE - STRUČNI ISPIT ZA STICANJE LICENCE\nPrivredna komora Crne Gore u saradnji sa Upravom carina i Upravom inspekcijske poslove organizuje obuku za polaganje stručnog ispita za sticanje licence za obavljanje poslova zastupanja pred carinskim organom. Programom je predviđeno 90 časova od 45 minuta koji će se izvoditi u Privrednoj komori Crne Gore, ul. Novaka Miloševa 29/II.\nObavještenje: Stručni ispit za sticanje licence za obavljanje poslova zastupanja pred carinskim organom\nPolaganje stručnog ispita za sticanje licence za obavljanje poslova zastupanja pred carinskim organom (pismeni dio), zakazano je za dan 10. februar 2017. godine u 13,00 časova u prostorijama Pravnog fakulteta Univerziteta Crne Gore u Podgorici.\nObavještenje: Polaganje drugog stručnog ispita u oblasti carinskih poslova\nPolaganje drugog stručnog ispita u oblasti carinskih poslova – carinski ispit za IV, V, VI i VII nivo kvalifikacija obrazovanja...\nPolaganje stručnog ispita za sticanje licence za obavljanje poslova zastupanja pred carinskim organom (pismeni dio), zakazano je za dan 23. septembar 2016. godine u 13,00 časova u prostorijama Pravnog fakulteta Univerziteta Crne Gore u Podgorici.\nSpisak privrednih društava i preduzetnika koja imaju odobrenje\nSPISAK PRIVREDNIH DRUŠTAVA I PREDUZETNIKA KOJA IMAJU ODOBRENJE ZA OBAVLJANJE POSLOVA ZASTUPANJA PRED CARINSKIM ORGANOM\nObavjestenje: Obuka za polaganje stručnog ispita za sticanje licence\nObavještenje: Obuka za polaganje stručnog ispita za sticanje licence za obavljanje poslova zastupanja pred carinskim organom\nPrivredna komora Crne Gore u saradnji sa Upravom carina organizuje Obuku za polaganje stručnog ispita za sticanje licence za obavljanje poslova zastupanja pred carinskim organom.


Heroin, metadon, kokain, benzodiazepini, alkohol, zavisnost od kocke | Dr. Vorobjev: Klinika za lečenje bolesti zavisnosti\nHeroin, metadon, kokain, benzodiazepini, alkohol, zavisnost od kocke\nHeroin i heroinska zavisnost\nHeroin – Veoma brzo izaziva zavisnost, kako psihičku, tako i fizičku. Može se unositi ušmrkavanjem, pušenjem, ili intravenozno. Na crnom tržištu gotovo nikada nije dostupan u čistoj varijanti, već je smesa razblažena paracetamolom, aspirinom, sodom i brojnim drugim supstancama, koje često mogu učiniti celu mešavinu još toksičnijom.\nIzaziva jak nalet euforije, osećaj moći i prividno uvećnje snage. Nažalost, samo prvo konzumiranje donosi osećaj blaženstva, dok je svako sledeće uzimanje uzrokovano novim pokušajima dostizanja tog stanja, što je neizvodljivo. Fizička heroinska kriza se iskazuje kroz nesanicu, jake bolove u mišićima i kostima, nesanicu, mučnine i povraćanje. Lečenje zavisnosti od heroina je moguće, ali je neophodna saradnja osobe tokom dobijanja terapije.\nMetadon i zavisnost od metadona\nMetadon – Koristi se u supstitucionoj terapiji kako bi se potisnuli efekti opioida, najčešće heroina. Ipak, metadon je takođe izuzetno moćna supstanca čije konzumiranje nosi ogroman rizik. Nakon dužeg uzimanja metadona, osobe postepeno razvijaju toleranciju, te su vremenom potrebne sve veće doze ne bi li se utolila žeđ za ovom supstancom. Na samom kraju, razvija se jaka zavisnost od metadona, koja je izuzetno komplikovanja za lečenje, pa je samostalni oporavak tada praktično neizvodljiv.\nLečenje metadonske zavisnost započinje detoksikacijom, u toku koje se toksične supstance izbacuju iz organizma. Potom slede terapije usmerene ka eliminisanju fizičkih simptoma zavisnosti. Na kraju, kroz psihoterapije se radi na utvrđivanju rezultata i pristupa se pravljenju dugoročnih planova.\nKokain i zavisnost od kokaina\nKokain – Dobija se prerađivanjem lišća koke. Poput heroina, ulični kokain takođe najčešće predstavlja razblaženu supstancu, sa dodacima kao što su manitol ili saharoza. Pored ušmrkavanja, koji predstavlja primarni način unosa, kokain se može unositi i intravenozno. Poznato je uverenje da kokain ne izaziva zavisnost, ali uprkos odsustvu fizičkih simptoma krize, nakon dugotrajnog uzimanja se javlja izražena psihička zavisnost od kokaina.\nU nedostatku kokaina, osoba primećuje nedostatak energije, dolazi u stanje apatije, a primetne su i česte promene raspoloženja. Ukoliko se stanje ne promeni, neretko dolazi do razvijanja psihičkih oboljenja kao što su paranoja, psihoza i depresija.\nBenzodiazepini i zavisnost od benzodiazepina\nBenzodiazepini – Ova grupa medikamenata ima izuzetno široku primenu u medicini. Usled svojih umirujućih dejstava, ovi preparati su u upotrebi u anesteziologiji, kardiologiji, kao i neurologiji. Takođe, benzodiazepini se koriste i za kontrolu psihičkih poteškoća poput uznemirenosti, straha, anksioznosti, nemira. Nažalost, ovi lekovi samo trenutno maskiraju probleme, ali ih ne otklanjaju.\nOrganizam se vremenom navikava i stvara se zavisnost od benzodiazepina, te se moraju uvećavati doze kako bi se postigli očekivani rezultati. Neželjeni simptomi su u početku zanemarljivi, te osobe nesvesno nastavljaju da ulaze sve dublje u zavisnost. Javljaju se iznenadni nekontrolisani naleti agresivnog ponašanja, nemogućnost koncentracije, nedostatak emocija i brojne druge zdravstvene poteškoće.\nAlkohol i zavisnost od alkohola – Alkoholizam\nAlkohol – Kao najstarija čoveku poznata psihoaktivna supstanca, alkohol je već vekovima deo ljudske kulture. Jednako je zastupljen na svim kontinentima i lako dostupan osobama svih staleža. Uprkos nebrojenim naporima da se ograniči konzumiranje alkohola, posebno među mladima, ovaj problem se samo dodatno pogoršava.\nOsobe sa zavisnošću od alkohola zanemaruju svoje obaveze, sklone su agresiji, a ponekad se i sama ličnost pojedinca menja iz korena. Primetan je gubitak kontrole nad konzumacijom pića, a alkohol postaje neophodan eliksir kako bi se osećali dobro. Krajnji rezultat alkoholizma je potpuno uništenje ličnosti kao i bolesti jetre, krvnih sudova i drugih vitalnih organa.\nKockarska zavisnost – Zavisnost od kocke i kockanja\nKocka – U početku, kocka predstavlja vrstu razonode, ne igra se striktno da bi se osvojio novac. Ipak, kako se gubici nagomilavaju, a povremeni dobici održavaju nadu za vraćanjem dugova, stanje se produbljuje. Osobe ulažu ogromne svote novca, a ni potencijalni dobici ne donose nalet uzbuđenja kao nekada. Želja za stavljanjem novog uloga postaje jedini cilj.\nTo je jasan pokazatelj da je osoba razvila psihičku zavisnost od kocke. Pojedinci sa zavisnošću postaju skloni manipulaciji, lažu i obmanjuju sve oko sebe, a sve to kako bi ponovo došli u priliku da zadovolje svoj psihički nagon za kockanjem. Ubrzo se javljaju nenadoknadivi finansijski gubici, urušavaju se porodični odnosi, a obeshrabrene osobe se okreću konzumiranju toksičnih supstanci i sklone su razvijanju depresije.


POMERA SE STAROSNA GRANICA: Koji su novi uslovi za odlazak u penziju | Direkt.rs\nPočetna Društvo POMERA SE STAROSNA GRANICA: Koji su novi uslovi za odlazak u penziju\n– Neophodno je da lice ima 40 godina staža i 59 godina života. A za žene neophodno je da imaju navršenih 58 godina i četiri meseca života i što se tiče staža to je 39 godina i četiri meseca, objasnio je Vladimir Stanković iz PIO fonda.\n– Što se tiče prevremene penzije tu sve zavisi, podiže se u odnosu na godine života za osam meseci, a što se tiče staža za četiri meseca, precizirao je Stanković.\nŽene se na tržištu rada već posle 45. godine smatraju starijima i teže se zapošljavaju


Didier Dinart pozvao Lavove: Crna Gora igra dva meča protiv Egipta! - CG Sport\nDidier Dinart pozvao Lavove: Crna Gora igra dva meča protiv Egipta!\n26/04/2022 26/04/2022 - by Mario Andrijašević\nRukometaši Crne Gore u junu odigraće dva prijateljska meča sa selekcijom Egipta, saopštio je selektor Zoran Roganović u intervjuu za Pobjedu.\nMeč će se odigrati u Gvadelupu, jednoj od francuskih teritorija koja se nalazi se oko 600 kilometara sjeverno od obale Južne Amerike, i 600 kilometara istočno od Dominikanske Republike.\nTu je rođen i legendarni francuski rukometaš Dider Dinart, koji je pozvao Roganovića.\n“Od 16. do 25. juna bićemo gosti Didier Dinarta, koji nas je pozvao da odigramo dva meča revijalnog tipa, najvjerovatnije protiv Egipta. Prije pandemije korona virusa takođe je zvao najbolje svjetske selekcije, pa su njegovi gosti bili Danci, Francuzi… kako bi u njegovom rodnom mjestu, odnosno na Karipskim ostrvima, pokazao ljudima što je rukomet i kako igraju vrhunske ekipe”, rekao je selektor Crne Gore Zoran Roganović za Pobjedu.\nPrvobitna zamisao bila je da naša reprezentacija na Karibe ode u što jačem sastavu, ali je iz opravdanih razloga došlo do promjene plana.\n“Bila bi to fina prilika za sve igrače koji su prošli trogodišnji ciklus, ali većina njih koji su igrali baraž i Evropsko prvenstvo, imaće odmor od samo tri ili četiri sedmice i nema smisla da ih vodimo. Morali smo pokazati razumijevanje jer su uvijek na raspolaganju Crnoj Gori, a uz to su u pitanju revijalni mečevi. Dinart je prihvatio da dođemo u podmlađenom sastavu i nastupićemo s možda više od pola igrača koji do sada nijesu igrali za ,,A“ selekciju, tako da će imati priliku da se dokažu stručnom štabu”, dodao je Roganović.\n“Dinart je najavio da ćemo, ukoliko budemo željeli da odigramo i treću utakmicu, za rivala imati selekciju Kariba, što bi im bila prilika da vide kako je igrati protiv neke jake selekcije”, objasnio je Zoran Roganović.\nCrna Gora će 12. oktobra dočekati Kosovo na startu kvalifikacija za Evropsko prvenstvo 2024, a tri dana kasnije gostovaće Bosni i Hercegovini.\nU januaru je čeka nastup na Svjetskom prvenstvu u Poljskoj i Švedskoj.\nShare the post "Didier Dinart pozvao Lavove: Crna Gora igra dva meča protiv Egipta!"\nTaggeddider dinartmuska rukometna reprezentacijazoran roganovic\nPrevious Article Sutjeska i Budućnost ubjedljivi, Dečić savladao Iskru\nNext Article Najskupljih 11 Telekom 1. CFL: Dominacija Budućnosti i Sutjeske


Niška televizija » Otvoreno četvrto savetovanje povrtara južne Srbije (VIDEO)\nOtvoreno četvrto savetovanje povrtara južne Srbije (VIDEO)\nObjavljeno 13.01.2015. 17:11\nPod sloganom “Savremena proizvodnja povrća”, u petak 16. januara u Domu Vojske Srbije biće održano Četvrto savetovanje povrtara južne Srbije. Ovo je najveći skup u Nišavskom regionu, koji na jednom mestu okuplja proizvođače povrća, opreme za plastenike i staklene bašte, sredstava za zaštitu bilja, mineralnih i organskih đubriva.\nOrganizator IV savetovanja povrtara južne srbije je Uprava za poljoprivredu i razvoj sela grada Niša. Na skupu će biti reči o dosadašnjim problemima u gajenju povrća kao i novinama u ovoj oblasti.\nNa njivama u niškom kraju, stanje pšenice i strnih žita zasejanih prošle jeseni je zadovoljavajuce, kažu agronomi. Snežni pokrivač pogoduje pšenici jer je čuva od niskih temperatura i izmrzavanja.\nPredavači na Četvrtom savetovanju povrtara južne Srbije biće vodeći domaći stručnjaci iz ove oblasti. Na štandovima u holu doma vojske svi zainteresovani proizvođači povrća dobiće sve informacije o nabavci kvalitetnog semenskog materijala, sredstava za zaštitu bilja kao i opreme za plastenike.\n“Mladi za bezbedne mlade“ (VIDEO)\n“Ideine“ prodavnice u centru će raditi do jedan iza ponoći (VIDEO)


Vesna Laudanović: MIS’IM, STVAAARNO… | Afirmator\n9. децембра 2013. | Filed under: 2013,afirmator,broj-21-decembar-2013,društvo | Posted by: Tamara Lujak\nV. Laudanović, Jeziva Sanela\nNisam za to da se prekomernom upotrebom moralne sile nagrđuju turbo umetnici i njihovi brojni fanovi, poklonici i nastavljači pravca. Nisam, jer imam razumevanja za potresne hormonske napade mladih pevača, pa čak i za kvalitetno odigrane napade starijih izvođača, naših deka u tesnim kožnim pantalonama i crnim frajerskim naočarima, koji s punim pravom čuvaju od zaborava činjenicu da su i oni muškarci. Razumem to, imam srca. Stariji i treba da ostanu mladi u XXI veku. Verujem da ima svoga opravdanog razloga i sav taj njihov naglašeni dramski momenat. Taj tragičarski odmotavajući krešendo u pojačala zadnje generacije, koji proklinje preljubnika/cu. I sve to u bogatoj kafanskoj scenografiji od dima, srče i prateće igračke grupe u finom rublju, koja putem pokazne ilustracije, na visoko artificijelan način, pred publiku donosi taj gnusni čin nevernika/ce. Ako. Treba da se nadaleko čuje taj rđav glas, ali na nov, moderan način. Ovo je novo doba i to mu i priliči.\nNisam, dalje, ni za ono kritizersko cepidlačenje estetskih narcisa i frustriranih puritanaca prema našim turbo zvezdicama, kulturno-umetničkim pregalicama našeg društva. Nisam, jer nije pošteno i nije ljudski da se naše devojke svih starosnih doba, na samom poletu ka estradnom nebu, sapliću i vređaju uskogrudim opaskama u vezi načina odevanja, numere najnovijih grudi, visine brazilske zadnjice, ili kvaliteta i kvantiteta partnera/ki. Javna je sramota društva da im se potura noga na startu karijere, a da protiv toga niko ne podiže glas. Nema opravdanja da se naročito mladež, još zelena i prepuna vere i nade, sa i onako teškim krstovima o vratu, prlja teškim rečima ovih zajedljivih, zadrtih i pakosnih građanki i građana, koji u ime tzv. nivoa (o kome u stvari niko ništa i ne zna jer stalno vrda gore-dole) svojim neodmerenim ljubomornim izjavama i malograđanskim iščuđavanjem grubo vređaju talenat i umetnički status pevačica. Ne opravdavam takvo ponašanje. Nisko je to udaranje. Ispod struka. Nije pošteno, a nije ni precizno. Protestvujem protiv ove hipokrizije.\nAli, zašto se to dešava ? Šta je to u stvari?\nTo je govor mržnje birokratizovanih pevačkih struktura (koju je još u drevnoj SFRJ osnovala nadmena i podmukla pevačka trojka: Arsen-Gabi-Tereza) i njihovih bajatih poklonika koji bi da sebe postave na mesta čuvara vrline i stražara nad umetničkim nivoima i normama. Ali istina je sasvim drugačija: u ovom govoru upravo prednjače one i onakve pevačice koje su prisiljene da pevaju, jer nemaju šta drugo da pokažu! Mršavo je to, žalosno i sebično. Pa iako je to jedna neprilagođena manjina, koju je u ovoj zemlji pregazilo i vreme i narodni običaji, mi i dalje na našoj estradnoj sceni možemo, tu i tamo, sresti predstavnice ove tvrdokorne i odnarođene pevačke bande koja svoja mesta ne prepušta novim strujama ni po cenu građanskog rata.\nOve umišljene pripadnice muzičko-scenskih ustavobranitelja i dalje se guraju pred kamere i bezočno napadaju koleginice svojom nedokazanom pristojnošću i školovanim glasovima, kao i pomenutim zlobnim, gadljivim i pakosnim kritikama na račun njihovih umetničkih kvalifikacija.\nI što je najgore od svega, te ukišeljene pevačice, krute kao da su progutale motku, najdirektnije koče razvoj ovog društva i iritiraju ga kad god se pojave. Nisu svesne da bi bilo bolje i za njih i za sve nas da – kad već ne umeju malo da mrdnu na bini – svoje mesto ustupe mladim sokolicama koje itekako znaju da barataju tim stvarima, jer su pune života, entuzijazma i hormona, neophodnih za autentično izvođenje muzičkih numera i ostvarenje punog vizuelnog i telesnog užitka publike. A dobro je poznato da je ona danas probirljivija nego ikad i da očekuje direktan kontakt i turbulentni provod za svoje pare. Zadovoljenje svih čula.\nNaše novorođene estradne zvezde i zvezdice su upravo te koje mogu da zadovolje potrebe i mogućnosti svih generacija, jer upravo imaju sve ono što nemaju ove rečene, zlobne i frigidne školovane pevaljke. Ove pak treba, kad u potpunosti pobede nove i napredne snage u industriji zabave, ostaviti kao znakove pored puta kojim se ređe ide, kao opomenu budućim pevačkim naraštajuma da nam se takve više nikad ne ponove. Sokolicama, naprotiv, istovremeno treba stvoriti uslove za puno i neometano ispoljavanje svojih darova kao i proširenje granica njihovih umetničkih sloboda na celo društvo – od običnog čoveka iz naroda koji uzgaja krastavce, do najviših nivoa državne vlasti koja odlučuje o tome gde krastavac plasirati.\nIma li i u tome nepravde? Nema. Ponuđene k’o počašćene. Sviće novo doba i turbo kultura zahteva novu, turbo svest. I to je logično. Ide jedno s drugim. A obična svest pomenutih frustriranih izvođača, nema kapaciteta da shvati i obuhvati sve ovo i samo pruža uzaludan, pa što ne reći, i neodgovoran otpor promenama. Obična, analogna svest, treba da bude uklonjena da bi ova nacija mogla da ide napred, a ne nazad. A naše folk dive upravo artikulišu takvo kretanje i zaslužuju sva priznanja i čestitke. One su prve, svojom finom umetničkom dušom i turbo instalisanom snagom, prepoznale i razumele suptilne drhtaje novog vremena koje nastupa i prve mu prilagodile stajling i scenski odgovor. I to treba da se poštuje i uzme u obzir kad se budu delile lovorike za zaslužne. One se tada nikako ne smeju zaboraviti. Bila bi to nacionalna sramota.\nAli šta tek ti kritizeri i vakumirani konzervativci rade sa učesnicima rialiti šoua, zadnje reči šou biznisa?! To je posebna priča. Kako je tek njihov život gorak zahvaljujući našim zaostalim građanima, koji uporno koče i ometaju progresivne ideje samo zato što još nisu razvili pomenutu svest i što i dalje slepo veruju u floskule o tzv. univerzalnim vrednostima, pravoj umetnosti i slično?! Koga su još nahranile i zabavile te „vrednosti“?! Ljudi su grubo obmanuti. Još uvek su stamene i visoke zidine tvrđava koje odolevaju napretku. Ne treba se zavaravati!\nDa se vratimo na same učesnike. Znam kako je ovim vrednim pojedincima, takoreći misionarima novog doba, koji se sve teže i teže mogu prodati, i još teže prodato naplatiti, uprkos učestalim akcijskim prodajama robe ispod cene. Na to su prinuđeni silom berzanske neumoljivosti, jer oni direktno zavise od varljive ćudi tržišta i brojne i sve oštrije ponude drugih zabavljača koji se bore za naklonost publike. A treba živeti i ići dalje i dublje, uprkos otrovnim kopljima koje iz raznih estetsko-etičkih zaseda i utvrđenja neprekidno pljušte i padaju po njihovim golim revolucionarnim grudima i slobodarskim idejama.\nKako onda, ovi neshvaćeni, ali hrabri pojedinci i pojedinke – radi pukog života često prisiljeni i na svakojaku blud – da obezbede hleb nasušni svojim čestitim porodicama u atmosferi kratkovidog otporaštva progresu, nezrelih reakcija lažnih moralista i masovne impotencije invalidnih vlasnika obične svesti? I posebno, kako da ovi pregaoci prežive ovu krizu danas, kad su već sve velike reči i velika dela potrošili političari, njihova najveća konkurencija na tržištu zabave koja im direktno otima hleb iz usta?! Šta je još ostalo da se kaže i pokaže što ovi već nisu rekli i pokazali nam ga u prirodnoj veličini?!\nUčesnicima r.š. je najteže danas, među nama ovakvima, zaostalima i tvrdokorno i sramno kukavički vezanim za prevaziđenu klasičnu kulturu i drevne stilove porodičnog života. Tako su veliki otpori naprednim i hrabrim pregnućima! I tako je još uvek niska i turbo svest i turbo savest publike da je to za brigu! Eto zašto svi kude nas Srbe. I zašto nas mrze.\nSa rezignacijom se pitam: Zar nema više onih koji bi se nad ovim ljudima sažalili ili bar pokazali trun poštovanja za žrtvu koju prilažu opštem dobru – besplatnim naprednim igrama bez granica…?\nStvarno smo nazadni. Mis’im, stvaaarno…


Posjeta ministra obrazovanja i nauke TK Gradu Gradačac - Skandal portal\nPosjeta ministra obrazovanja…\nMinistar obrazovanja i nauke, dr.sc. Elvis Baraković jučer je posjetio Grad Gradačac i zajedno s gradonačelnikom Edisom Dervišagićem održao radni sastanak. Na sastanku se razgovaralo o aktuelnim temama vezane za školstvo i o prenamjeni i kvalitetnijem iskorištavanju neiskorištenih školskih objekata na području Gradačaca.\nNa sastanku se razgovaralo i o perspektivnim objektima koji su vlasništvu Ministarstva obrazovanja i nauke TK kao što je objekat „Stare Gimnazije“ koji se nalazi u sklopu nacionalnog spomenika „Stari grad“ u Gradačcu kojeg je potrebno prenamjeniti i spriječiti od daljeg devastiranja. Zaključak razgovora je da se u narednom periodu poduzmu sve pravne mjere i radnje koje će doprinijeti kvalitetnijem korištenju ovih objekata na području grada Gradačac. Nakon radnog sastanka delegacije su obišle teren gdje su se i direktno mogle uvjeriti u stanje gore navedenih objekata.


Izlet iz Beograda do Uvca kroz privatnu jednodnevnu turu | Serbian Private Tours\nUse the form below to contact tour Izlet iz Beograda do Uvca u jednom danu directly.\nSmatrate sebe za putnika-entuzijastu koji koristi svaku priliku da obiđe najpopularnija mesta na svakoj destinaciji, ali ne želite da provedete puno vremena na tim mestima? Ukoliko je ovo tačno, imamo za vas idealan izlet iz Beograda do Uvca u jednom danu. Sa druge strane, ako ste ipak više za opuštenije istraživanje Uvca, pogledajte našu dvodnevnu turu do ove sjajne domaće atrakcije.\nŠta očekivati na turi Izlet iz Beograda do Uvca u jednom danu\nOvo će definitivno biti dug dan na točkovima, ali ne očajavajte jer ćete imati priliku da uživate u prelepim pejzažima tokom vožnje. Imaćete to zadovoljstvo da sa čuvenog vidikovca Molitva posmatrate meandre Uvca. Videćete i Beloglave supove kako lete iznad kanjona. Probaćete domaću hranu koju sprema lokalna porodica koja živi u kampu pored reke.\n#YourSerbiaHost će vas pokupiti rano (7h) sa vaše beogradske adrese i odatle ćete krenuti na ovu privatnu turu do Uvca. Budite spremni na dužu vožnju do odredišta, ali kao nagradu za strpljenje dobićete poglede na očaravajuće krajolike kroz koje put vodi.\nKada stignemo do početka kanjona prebacićemo se iz našeg vozila u drugo koje je prilagođenije za terenske uslove (4×4 ili kombi). Posle malo „off-road“ vožnje stići ćete do vidikovca Molitva odakle ćete moći da uživate u pogledu koji puca preko meandara Uvca. Uz malo sreće bićete i u prilici da vidite izbliza Beloglave supove kako krstare iznad reke.\nSa vidikovca Molitva vratićemo vas u kamp gde lokalna porodica sprema domaću hranu u svojoj „kafani pod otvorenim nebom“. Ovde ćete moći tokom ručka (nije uključen u cenu) da isprobate šta i kako spremaju, a i da čujete njihovu priču. U slučaju lošeg vremena, na ručak vas vodimo u obližnju kafanu.\nPosle svih aktivnosti ovaj izlet iz Beograda do Uvca se bliži kraju. Nakon ručka vraćamo vas nazad u Beograd.\nU Beograd ćemo stići kasno uveče.\nHighly recommend this tour to all those who would like to experience the natural beauty of Western Serbia. We really enjoyed the tour, it was really an authentic Serbian experience. Our tour leader Dobri was great and very knowledgable. He explained to us many historical aspects of Western Serbia and enthusiastically answered all of our questions. The Uvac canyon was the highlight of our tour, although it wasnt very easy for us to reach to the peak, the view was breathtaking and truly worth it. Highly recommend this tour to anyone visiting Serbia.\nCena ture (cene su za grupu, a ne po osobi):\n1-3 osobe 39990 RSD\n9-19 osoba 95890 RSD\nSkupljanje i ostavljanje na adresi hotela\nOsveženje tokom vožnje\nPrevoz u lokalu do vidikovca Molitva: 500RSD kombijem ili 1000RSD 4x4 vozilom po osobi, u zavisnosti od veličine grupe\nRučak: 600-1200 RSD po osobi*\n* U zavisnosti gde se ode na ručak\nSmatrate sebe za putnika-entuzijastu koji koristi svaku priliku da obiđe najpopularnija mesta na sva\n1-3 osobe 39990RSD (339€)\n9-19 osoba 95890RSD (799€)\nSezonalno, 1.4-31.10. svake godine. Uobičajeno vreme polaska u 7, ali se može prilagoditi.


Borba organizma s nekom bolešću zahteva energiju, pa nije ni čudo što je umor jedan od najčešćih simptoma bilo kog zdravstvenog problema. Iako ne može lekara da dovede do dijagnoze, iscrpljenost je svakako znak da nešto nije u redu.\nMožda problem nije fizički umor, već emocionalni ili mentalni? Hroničan umor, možda, ukazuje na zdravstveni problem.\nOslabljena štitna žlezda\nDijabetes može da uzrokuje i hroničan umor\numor\t anemija\t depresija\t stitna\t zlezda\t dijabetes\t srce\nViše iz ove kategorije « Konkretnija pomoć države obolelima od Alchajmera\tHrana koja oslobađa od stresa »


NBA: Loša noć za Teletovića, novi rekord Hardena! - Akta.ba\nMirza Teletović na terenu je proveo nešto više od šest minuta, a za to vrijeme nije uspio da se upiše u listu strijelaca.\n28.01.2017. 11:15 / Izvor: hayat.ba\nU noći između s petka na subotu odigrano je 10 utakmica na NBA parketima. Najneizvesnije je bilo u Njujorku, gde su NY Knicksi sa 110:107 pobedili C. Hornetse zahvaljujući boljoj igri u samom finišu susreta.\nCarmelo Anthony je postigao sa 18 poena i 11 skokova u tom trijumfu, isti broj poena imao je i Kristaps Porzingis, dok je C.Li dodao 16 poena.\nSigurne pobjede ostvarili su Indijana nad Sacramentom sa 115:111; Boston nad Orlandom 128:98; C.Cavalirsi su pobjedili Brooklyn Netse sa 124-116.\nToronto je slavio nad Milwaukee našeg Mirze Teletovića sa 102:86. Bh. reprezentativac Mirza Teletović na terenu je proveo nešto više od šest minuta, a za to vrijeme nije uspio da se upiše u listu strijelaca. Zabilježio je dva promašaja iz igre, a na svom kontu imao je samo jedan skok.\nAtlanta je poražena od W.Wizardsa sa 112:86; Miami je savladao Chikago Bullse sa 100:88. Novi poraz San Antoia ovaj put od New Orleansa sa 119:103; Houston Rocketsi pobjedili su Philadelphiu sa 123: 118; ovu utakmicu pamtiće dugo James Harden koji je zabilježio 51 poen, 13 skokova i 13 asistencija i tako postao prvi igrač u historiji najjače lige na svijetu koji je došao do dva triple-doublea u sezoni uz najmanje 50 ubačenih poena.\nU posljednjoj utakmici večeri Portland je slavio nad Memphisom sa 112:109.


Video sa prevodom – Sharing Ideas\nHome / Video sa prevodom\nJakunjin: Sve je isto kao pred Drugi svetski rat\nSa Vladimirom Jakunjinom, predsednikom „Centra nacionalne slave“, razgovarali smo u pauzi zasedanja Međunarodne konferencija o bezbednosti u svetu, koja se održava u Beogradu, neposredno pošto je Turska oborila ruski vojni avion iznad Sirije. Čitaj dalje: Jakunjin: Sve je isto kao pred Drugi svetski rat (video)\nVjerovanje da su životinjski proteini superiorni u odnosu na biljne proteine datira iz 1914. godine kada su dva znanstvenika, Osborne i Mendel napravili eksperimente na miševima i utvrdili da miševi brže rastu kada jedu životinjske proteine. Kasnije je utvrđeno da je točno da miševi brže rastu, ali i da kraće žive te da oboljevaju od […]\nKratki video o stanju stvari u nama i u svijetu\nŠta je to što medicinska profesija krije od nas?\nPosted by Natasa Dr. Edward Group nam otkriva šta je to što medicinska profesija ne želi da mi saznamo. Saznajte šta je najvažnije u prevenciji i eliminaciji raka i drugih degenerativnih bolesti i koji su prirodni načini detoksikacije tijela. Pogledajte i sljedeći video: Ojačajte imuni sistem i izlečite sve bolesti – dr Lorejn […]\nIluzija i realnost (Video)\nŠta je GMO (Genetski modifikovan organizam)?\nAlternativni mediji ne preporučuju konzumiranje genetski modifikovane hrane, čak su i neke zemlje zabranile upotrebu genetski modifikovanog sjemena. Ali šta je GMO? GMO se sastoji od kombinovanja genetskog materijala raznih organizama. Tako se na primjer uzima genetski materijal pauka i mješa sa genima koze da bi se dobio protein koji pauk koristi da bi napravio […]\nPredivan video o ljudima, o našoj povezanosti sa prirodom i sa sadašnjim momentom. Život je čudo!\nŽiveti utopiju – dokumentarac o Španskoj revoluciji\n„Živeti utopiju“ mnogi smatraju istinskim draguljem u moru dokumenata o Španskoj revoluciji, koju tamošnji rehabilitacionisti često nazivaju i Španskim građanskim ratom iz 1936. Film je snimio Huan Gamero 1997. godine, zasnovavši ga na tridesetak intervjua sa preživelim svedocima ove veličanstvene istorijske sage, koji, premda već vremešni, vrlo razumljivim jezikom i konkretno objašnjavaju kako to izgleda […]\nAwakening by Max Igan with serbian subtitles\nMax Igan is australian activist figting for human rights and freedoms, revealing the truth about the systems we live in and what we can do about it. Max videos are provocative, educational and inspiring. Thanks to Angela Ja for serbian subtitles! By Nataša